text:
OLEH
I KETUT REMEN
PURWAKA KATA
Buku gaguritan puniki wastanin titian Ala Ayuning Dewasa, santukan ring geguritan puniki kawicarayang ala ayuning dewasa makadin ipun nu5turang dina becik rikala ngawit nangun karya, mangda tan lantud pemargine taler tan keni kasinang kawon, sapunika taler sapindikan rahina ala, sane tan patut marginin, sasidan antuk mangda akimpasin, santukan kaucap pacang ngawetuang penangkan ala.
Indik punika ketah ring Bali kawastanin padewasaan, kekeniang ring wariga, kantun kemanggehang ring masyarakat Bali, santukan tan wenten sane purun lempas ring kecaping wariga.
Punika awinan sarat manah titiang ngapus gagauritan paindikan wariga punika puniki, makanjalaran antuk tembang, jaga katur ringsang mammawosang, kaping ajeng para guru miwah sisia druwene, mangda kaketus paidepan ipun melajahin sarwi metembang.
Janten pisan geguritan puniki akeh kekurangan ipun, munggwing wangun kalih basa sane manggah iriki, nunas ampurayang, ngiring sareng-sareng dabdab becikang.
Patut iriki taler uningin gaguritan puniki tulis titiang antuk aksara latin,dumadak gaguritan puniki wenten pikenoh ipun, maka pawuwuh piranti ring masyarakat miwah ring sekolah.
Mengwi, 6 Juni 1980
I Ketut Remen
- Ada kidung geguritan, tembang sinom dasar gendin, mangapus tatwa carita, pongah juari nguritin, mapi-mapi ngaku ririh, tuara nawang pasuduk, anggah-unguhing wariga, kebatek demen nulis, yan tan manut, ampurayang iwang titian.
- Ban manahe lintang sarat, mapawuruk midabdabin, mapitutur ban matembang, apang aluh melajahin, ngapalang sambil magending, prade sida saking halus, awinan mamanah nyurat, ngulati sane kaapti, sida lantur, asing lampah nemu melah.
- Ene ada tutur tattwa, magelar baan gending, blibagang rikala senggang, apang eling tatas uning, paindikan dina becik, di wariga ada mungguh, nuturang saanan lampah, ane patut kamarginin, sida anut, sapari polah majalan.
- Apang sida pada tawang, indike pada mabedik, anggon sasuluh ring raga, wariga patut elingin, pilihne sujati penting, rembang jani anggon anggon kampung, kelidin lempas pejalan, majalaran dina becik, ento turut, sinah sida nemu bagia.
- Yen mengawag sinah rusak, pajalane nemurugi, asing gawe patut plapan, melahang malu pilihin, ne nyandang kaambahin, pangda pejalane lantud, yan lantud sinah nyasar, ban ngawage uwug dadi, krana ditu, dewasa ayu pang tawang.
- Pewarangan jani wilang, manutala ayun sasih, kasa kocap ayu rendah, kadang asih junjung wargi, pamuput tiwas dadi, keto kasub ane mungguh, yan kasa mapawarangan, ento pinehang pang sai, pangda lantud, pajalane salah tindak.
- Karo sida dirge yusa, nanging langah ne mabati, reh arang manggihin putra, sentana ulian ngidih, wetu sedih tiwas jati, yan katigane karuruh, loba corahe kaliwat, bisa palas wetu sedih, nemu inguh, yan katigane buatang.
- Kapate ye werdi putra, suka sada ayu bakti, pukerenan nemu bagia, paras paros asuh asih, pada satya laki bini, bisa mupu darma sadu, dewasane ngonyang melah, ento ingetang pang sai, nyandang turut, ulatiang sasih kapat.
- Kalimane mukti boga, nanging iyege sesai, peteng lemah ye merebat, tuara ngitung selid sore, ngawe ibuk sakit hati, keto kalimane mungguh, Keneme tuara beda, nemu boga iyeg sesai, daka durus, kalima kanem kelidang.
- Kapitu geringe nyadang, kirang brana tiwas dadi, lewat ala ya kaucap, kawulu patut kelidin, kesanga katiben sakit, desti galak adug-adug, pemragatne bisa tiwas, ngawe susah bingung paling, da mamurug, sinah sangsara wekasan.
- Kedasa ngonyang melah, kweh putra laba jati, ayu bagiane stata, pradnyan wicaksana luwih, asing tingkah nemu bati, ento tuwut apang adung, jesta asadane kasar, pisuna membah sesai, uyut terus, ento ingetang de ampah.
- Pawiwahan manut tanggal, tanggal pisah dahat luwih, pindone asing kasidan, ping telu putrane werdi, ping pat ne lanang mati, ping limane manggih ayu, ping nem nemu sengsara, ping pitu suka pinanggih, yan ping kutus, dahat ala ne kaucap.
- Ping sia lewat sengsara, ping dasa wirya sujati, ping solas kirang sekaya, ping rorase sakit hati, ping telulas laba mukti, ping pat belas iyeg terus, ping limolas ala dahat, keto elingang sasai, de mamurug, bisa katiben sengkala.
- Pawiwahan manut dina, sapta warane pedasin, redite ala mabuat, soma manggih suka luih, anggara uyut sesai, budane dahating ayu, wrespati kinasihan, sukra suka wibuh sugih, kaping wungkur saniscara panes bara.
- Yan nuju ngulati dina, sida panggih sane luih, rikala mepandes reko, sukra painge pilihin, tanggal ping dase menampi, ento dina sedeng tuut, kaucap melahe ngonyang, dirge ayu sida gati, keto mungguh, miwah kinasihing dewa.
- Ala ayu ngewangun umah, sashin patut wilangin, apang sida ne kabuat, manggih sadia ayu luih, kasa karo mungguh becik, kapat kalima ne luwung, kanem kadasane melah, ento kocap sasih luih, yan ngewangun, nyandang ambahin da lempas.
- Ngewangun umah manut dina, sapta wara ne pilihin, dite alane kaliwat, soma rahayu kepanggih, angga iyeg sesai, buda suka nemu landuh, werespati pangan kurang, sukra kinasihan tuwi, kaping wungkur,saniscara kesangsaran.
- Sanga warane pedasin, dangu kawon jangur sakit, gigis gering nohan kasar, ogan masih ngawe sedih, erangan kemalingin, urungan sentana putus, tuluse mautama, dadine kasidan jati, eda bingung, milih dina ngewangun umah.
- dina ayu nguwug umah, patut pedasang pang sai, wuku nemu dina melah, ane nyandang kaambahin, dewasa ayune alih, landepe buda katuju, tolune ya masih buda, medang sia wrespati, nuju ugu, saniscara ambahang.
- Medangkungan saniscara, merakihe ke wrespati, ento kocap dina melah, nyandang tuwut kaambahin, pang da kanti salah pilih, ngawilang dewasa ayu, yan lompang nemu ala, ngawe ibuk uyang paling, da ka susu, yan ngawit nguwug umah.
- Apang de kageni baya, kala ngerabin ingetin, da mapas geni rawana, tanggal pangelonge elingin, padasang apange pasti, ping limane suba kasub, ping neme ya masih melah, saniscara kelidin, ne ping pitu, sukrane nyandang kelidin.
- Ngawit nembok de mengawag, masih pilih dina luwih, ulatiang apang pedas, ne kaucap jati becik, sukra painge pilihin, katuju tanggal ping telu, ento nyandang tuwut pesan, sinah sidane keaapti, kasub luwung, onyang ajak menyaratang.
- Kala nabdab wewangunan, apang ya nganutin sasih, kasa gedong bale tengah, karo pewaregan becik, ketiga kubu wangunin, kapate bale kasumbung, kalimane bale melah, keenem lumbung padi becik, yan kapitu, kubu ring carik utama
- Kawulu genah ketungan, kasanga ngewangun kuri, kedasa kahyangan melah, jestane kaban karyanin, asada genah lesung padi, ento tuwut apang adung, yang lepas mekrana ala, yan tuut ayu ke panggih,da mamurug, ngawage mekrana iwang.
- Liyu anak tuara nawang, milih dina ane jati, ane kocap ngranayang melah, ane nyandang ruruh alih, rikala nyumu ngeranjing, ka umahe ngawit masuk, buda kliwon dina tunggal, tuara nyandang milih buin, dina kasub,rikala ngulihin umah.
- Yan katuju ngawe prabot, ne melakar baan besi, yan ngawag mekrana pocol, bisa puntul pungak pelit, patut dinane pilihin, apang sida manggih ayu, aryange ngonyang melah, katuju brahma nemonin, nyandang tuwut, yan nuju mekarya prabot.
- Metanduran de ngawag, sapta warane pilihin, ditene soroh masoca, soma soroh maumbi, anggarane madon luih, buda sarwa sekar ayu, wrespati sarwa wija, sukra soroh pala becik, apang anut, saniscara turus melah.
- Wrespati wage medangkungan, ento yukti dina becik, katuju mamula mulan, soroh mabatu to alih, werespati matal manis, mula gedang ditu luwung, wage menial nuju buda, mula pijer ento ambahin, dina luwung, nyandang tuwut sida karya.
- Nandur padi apang tangar, wilang dina ane pasti, dite manis merakih melah, somane tolu umanis, anggara umanis uye, julungwangi buda nuju, wrespati wugu melah, sukra manis langkir luwih, watugunung, saniscara manis kocap.
- ade buin patut tawang, turun damuh manut sasih, kasa nuju tanggal dasa, damuh lengis turun pasti, padi cicih tandur becik, karo damuh api turun, panglong ping lima kocap, sarwa bungkah tandur becik, panglong pitu, damuh lengis turun membah.
- Katiga kapat kalima, janten turun damuh api, pala gantung pala bungkah, sarwa mabun tandur becik, kaneme damuh angina manemonin, panglong pitu, pala gantung bungkah melah.
- kawulu jani tatasang, damuh banyune nedunin, padi tahun tandur melah, ka sanga damuh lengis, padi cicih tandur becik, kadasane damuh banyu, padi tahun tandur melah, jesta damuh lengis nganti, masih nimbuh, damuh angina pangelong molas.
- Asadane apang tawang, tanggal molas damuh lengis, padi cicih tandur mokoh, panglong molas damuh angin, pala bungkah pula becik, pala gantung masih luwung, sarwa mabun ditu melah, ento pedasang elingin, eda linglung , salah pilih nemu jengah.
- Catur labane ingetang, manut tanggal panglong pasti, yan pawilangan apisan, asing karya nemu bati, pindo masih melah gati, ping telu pocol ketemu, ping pate ya masih kasar, ping lima boga mamukti, ping nem lantud, pitu rahayu wekasan.
- Ping kutuse kaon rusak, sia madurgama gati, ping dasa rahayu ngonyang, ping solas lalungan becik, ping roras ngawinang mati, ping telulas rahayu mulus, pat belas nemu sengsara, ping molase tresna asih, nyandang hitung, pawilangan dina melah.
- Dadigkrana jani satwang, manut tanggal pangelong pasti, asanggama ento kelidang, dite ping pindo nemonin, somane ping pisan nampi, anggara dasa katuju, budane ping pitu nyadang, wrespati ping nem nganti, sukra pindo, pitu saniscara nimbal.
- Kala dangastra kocap, dina tan patut ambahin, asing karya nemu ala, dite ping roras menampi, soma ping solas kelidin, anggara ping dasa nampung, budane ping sia nimpal, kutuse nuju werespati, sukra pitu, ping neme ka saniscara.
- Kala keciran nuju tanggal, asing landep gawe becik, taji pengiris utama, pindo pat dite kaungsi, soma ping dasa nemonin, anggara dase katuju, ping pitu manuju buda, ping neme ke wrespati, sukra pindo, saniscara kutus nimbal.
- Kala katemu ingetang, paruman wentenang becik, luas mapikat ya melah, tanggal pindo nemu seri, ping tiga uma kaungsi, ping pate kala katemu, ping neme manuju brahma, tanggal pitu rudra nampi, yama kutus, gurune tanggal ping sia.
- Kala meretyu apang pedas, ento dina ala gati, asing karya pacing rusak, asanggama ento kelidin, medangkungan nepen dite, anggara wayang kacunduk, katimbal ban budan sinta, tolune ya ka wrespati, sukra pujut, saniscara medangsia.
- Jani satwang kala ngadeg, nangun pamedalan kori, melah mekarya guwungan, budane kuningan paing, dungulan anggara wage, sukra kliwon watugunung, anggara wage dungulan, karulut redite wage, ento tuwut, apang sida manggih sadia.
- Kala nanggunge tuturang, patut alane tangarin, tuara nyandang ngewangun karya, ri kala buda umanis, somane katuju paing, saniscara wage nemu, redite pone menanggap, ento elingang pang sai, yan mamurug, sinah nemu ala dahat.
- Kala gumarange kocap, dewasa patut impasin, kulantir pon nuju sukra, pujut pone buda nampi, sukra pone nuju tambir, dite pon prangbakat nunggu, watugunung pone buda, ento ingetang da lali, apang rungu, rahina tan wenang papas.
- Da mapas kala ngruda, yan katemu ento impasin, da ngewangun karya mabuat, soma sungsang nuju manis, soma painge menail, redite pon wuku dukut, dewasa kaucap kasar, asing gawe nemu jele, da mamuwuk, sinah sengkala manyandang.
- Kala jengking jani sambat, ngawe bubu sawu becik, sarwa jarring ditu melah, manusa yadnya impasin, anggara keliwon tambir, saniscara manis pujut, budane paing kuningan, sukra wage wuku uye, soma pon wugu, buda kliwon gumbreg ketah.
- Kala jengkang suba lumrah, redite umanis ukir, ngadaang tajen ditu melah, kala muncrate elingin, ngawe tumbak miwah keris, soma paing merakih nemu, kala caplokan rambang nuju soma paing merakih, dina ayu, ngawe pancing ditu melah.
- Kala atat maulatan, dina luih ngawe tali, sadia ngawe bakul kranjang, asing ulat sida gawe, kala atate pedasin, buda pon watugunung, kala jepitane kocap, nuju soma paing merakih, ditu mungguh, ngawe jebab ayu dahat.
- Kala mangape kelidang, ketuju redite manis, meblanja ditu ingetang, ngawe koos boros dadi, kala kilang kilung buin, ngawe sok penarak ayu, sekancan soroh totonan, werespati wuku tambir, mula luwung, melah ngawe keben bodag.
- Kala gegere pedasang, ngawe genta ento pilihin, ngawe kulkul miwah kendang, wariga pon wrespati, kala timpange ento buin, ngawe sungga ditu mungguh, sukra pon medangsia, kala jangkut ento tatasin, pepet kajeng nuju, acepang ye ngawe pencar.
- Ene ada kala upa, pasha panirone ugi, ngawit ngubuh wewalungan, celeng jaran miwah sampi, bebek siap bangkung kucit, sekancane patut ubuh, ento kocap dina lumrah, liyu anake ngulati, sida lanus, asubuh mesekaya.
- Kala sudukan da mapas, yen ngisidang anak sakit, buda manis redite pon, kangin kauh ambah becik, ritatkal soma paing, saniscara wage patuh, ngajanang miwah ngelodang, ditu elingang de lali, yan mamurug, sinah bencana menyadang.
- Kala rawu da mepapas, manut tanggal pangelong ugi, kangine ping telu ping solas, ping pat roras kelod kangin, lima telulas kelod nampi, ping nem pat belas kelod kawuh, kaje kauh pindo dasa, pisan sia kaja kangin, keto mungguh, kutus molase utama.
- Kala merenge elingang, metanduran pedasin, wrespati pone landep, redite pon julungwangi, anggara pone ke langkir, buda pone ka pujut, soma pone dungulan, wrespati pone tambir, soma pon wugu, redite pon prangbakat.
- Kala gotongane kocap, mendem sawa ento kelidin, wilang dinane pang jelas, sukra keliwon dite paing, saniscara umanis, keto masih semut sedulur, sukra pon dite keliwon, saniscara wage nemonin, suba kasub, tan kawenang mendem sawa.
- Kelebu rawu atiwa-tiwa, ukir redite umanis, anggara manis wariga, gumberege ya sukra paing, landepe redite wage, buda painge kerulut, dite manis warigadian, saniscara paing merakih, buda manis dukut, redite wagene wayang.
- Wrespati wage medangkungan, anggara pone langkir, redite pon medangsia, uyene anggara manis, balane anggara paing, saniscara pon wugu, buda kliwon matal, anggara wage matal malih, watugunung, redite kliwon nanggap.
- Dina ayu atiwa-tiwa, saptawarane pilihin, pancawara miwah tanggal, wrespati kliwon becik, tanggal ping solas nemonin, mungguh ento dina ayu, nglaksanan atiwa-tiwa, janten panggihe ulati, suba kasub, pantes anggon rerambangan.
- Tan yogia atiwa-tiwa, tanggal pangelonge tilikin, tatasang apanga jelas, yang mamurug ala kapanggih, tanggal ping sia impasin, panglong pisan da mamuwuk, panglong ping neme da mapas, ping pat belas keto masi, eda bingung, pedasang apange tawang.
- Ene ade buin cacakan, gagak anusung pati, tanggal ping siane kocap, yan mamurug ala panggih, ada buin dina kelidin, janten bencana kepangguh, madan larung pagelangan, werespatine pedasin, yan katuju, nemu tanggal pangelong ping nem.
- Pati patane ingetang, asing karya ento impasin, eka sungsang nuju indra, duwi tambir nemu seri, tri kulawu uma nampi, catur wariga kala nuju, panca Pahang nemu yama, sad bala brahma nampi, rudra nuju, sapta kulantir menanggap.
- Asta langkir nemu uma, nemu guru nawa uye, dasa sinta nuju rudra, rambang ingetang sesai, ulehang ento impasin, yan misadia pala ayu, pati patane da mapas, yening ampah wetu rugi, dadi lacur, ngawage uwug makada.
- Karma sula dina kasar, yan kasidan de ngambahin, ri kala ngewangun umah, sapta warane pingetin, tanggal pangelonge elingin, dite ping roras kacunduk, soma ping solas menyadang, wrespati ping sia ugi, ala nemu, salah ulahe mejalan.
- Kala jejepan pang plapan, dewasa ala ngerabin, sapta warane ingetang, tanggal pagelong masih penting, ping kutus ka weres pati, ento elingang da bingung, ri kala ngerabin umah, ulehang ja da ngambahin, lacur tepuk, kala jejepan ngubeda.
- Geni rawana da mapas, impasin kala ngerabin, tanggal pagelong saptawara, anggara ping dasa tuwi, ene ade cacakan buin, rahina tan wenang tuwut, geni agung patra limutan, redite brahma jati, da mamakuh, ngerabin muah ngingsir umah.
- Ada buin katuturan, geni agung doyan basmi, anggara katuju brahma, anggara purwani tuwi, geni rawana pedasin, tanggal pangelonge anut, petekin apanga terang, kelidin ngerabin ugi, manggih ayu, yen teleb ngingetang dina.
- Tanggal pindo geni rawana, tanggal ping pat ye ngantinin, tanggal kutuse manimbal, tanggal solase nyalukin, pangelong ping tiga nyambungin, panglong ping pate katemu, pangelong ping dasane nyadang, pangelong ping telulase nampi, apang rungu, da mapas geni rawana.
- Geni rawana jejepan, ala dahat nemu pati, redite tanggal ping roras, soma tanggal solas pasti, anggara ping dasa tuwi, buda tanggal sia nunggu, wrespati ping kutus nyaga, sukra ping kutus ngantinin, nu maikut, tanggal ping nem saniscara.
- Pameda samara tatwa, anggon gending sai-sai, mlajah mitetin kita, asanggama lawan istri, ulati rahina becik, wekasan manggihin ayu, twara ngambekang dursila, iedepang pawarah yukti, nyandang turut, asing kecaping aksara.
- Dina ayu asanggama, rahina soma umanis, buda pon masih melah, sukra pone masih dadi, asanggamane impasin, anggara ping katuju, wage nuju dite anggara, buda kliwon wrespati paing, ada enu, kliwon nuju saniscara.
- Miwah ala asanggama, purwanin dina muang sasih, pati pata dadig krana, purnama tilem luang pati, kala mertyu kelidang ugi, kala ngruda tuara adung, dina wetone kelidang, ulehangja mamitenin, dadi uwug, ngawage nyalanang kita.
- Purna suka jani satwang, ngawit nangun karya becik, sukra manise purnama, sida ayu anggon ngawit, werdi guna buin ingetin, asing gawe manggih ayu, buda wage tanggal lima, sasih kasane nemonin, tuhu nulus, asing gawe sida karya.
- Yen magunting masih plapan, rahina nyandang pilihin, wrespati tanggal pisan, kasa tanggal lima luih, ento rembang anggo gending, ketah dina pinih lung, pantes tuwut eda lempas, yan lempas mapuara kali, lakar hancur, tingkah laksanane tungkas.
- Mahayu rare ingetang, sida karya ayu yukti, wetu nemu dirgayusa, sapta warane pilihin, tanggale pang manut indik, buda pon ping dase kasub, ento dina mautama, ngawitin mahayu rare, sida tulus, yan ngalompang ompong teka.
- Ngelaksanayang dewa yadnya, dewasa patut pilihin, ngawage nguwugang manah, bisa pesu sakit hati, laksanane tanpa kerti, yan prade tan manut unduk, buda wage tanggal ping dase, ento dina dahat luwih, manggih ayu, ngelaksanayang dewa yadnya.
- Sedana tiba kaloktah, nangun karya yukti luih, pitra yadnya dewa yadnya, nangun sanggah yadin panti, ibu merajan pitui, wrespati wage ping pitu, ketah mula ditu melah, makejang ajak ngedotin, nemu adung, asing lampah sida karya.
- Dewa anglayang dewasa, dina ayu kasub yukti, pitra yadnya dewa yadanya, manut tanggal miwah sasih, kasane ping roras nampi, ping lima ping molas karo, ento dina melash pesan, nyandang jalanin pedasin, apang tepuk, bagia ri kala wekasan.
- Merta yoga ngonyang melah, liyu anake mabudi, ngadakang manusa yadnya, soma paing wuku menail, soma tolu nuju manis, soma kliwon landep adung, soma wage medangsia, medangkungan soma manis, soma pon wugu, dukut krulut nuju soma.
- Merta dewane utama, yan mekarya nto pilihin, kaping ajeng dewa yadnya, tanggal lima wrespati, sukra apisan nemonin, saniscara ping pat nyambung, redite ping nem manimbal, soma ping pitu ngentosin, anggara ping telu, buda pindone menyadang.
- Merta dadi masih rambang, amuja hilang ento pilihin, soma nuju beteng reko, kajeng purnama nimpalin, merta akase buin, purnama anggara nemu, amerta sabuawana, dite purnama menyanding, brahma nuju, nemu aryang utama.
- Merta gati apang tawang, dina becik kala ngawit, saptawarane ingetang, tanggal pangelong apang pasti, sukra pisan merta gati, werespati pindo nyambung, anggara ping pindo nanggap, ping telu ping lima tuwi, ento tuwut, kala ngawitin mekarya.
- Ratu mangemban elingang, ngajah buron ditu becik, sapta wara panca wara, wrespati paing tambir, ento ketah dina luih, ngajah buron apang anut, yan lempas sinah mamengkal, laksana tan mapikolih, wetu bingung, pajalane kutang-kutang.
- Pamacekan apang tatas, ngawit mekarya ke carik, saptawara tanggal pangelong, dite roras molas yayi, soma solas molas nemonin, anggara dasa molas nyambung, buda sia molas nimbal, werespati kutus molas nganti, sukra pitu, ping nem molas saniscara.
- Seri murti patut wilang, upacara dewi seri, ka lumbung ngaturang canang, betenge nemonin seri, ento ingetang sesai, upakarane ring lumbung, apang inih nunas merta, ring ida batari seri, ento tinut, seri murti apang tawang.
- Kajeng kliwon enyitan kocap, ngastawang pasikepan becik, kajeng kliwon uwudan kocap, ngastawang pangiwa becik, uncal balung apang uning, ngawit anggara dungulan, ngantos buda kliwon Pahang, dina kaon ento elingin, wilang malu, asing gawe nemu ala.
- Rangda tiga madurgama, elingang ukune ugi, wariga kalawan Pahang, warigadian miwah menail, pujut prangbakat yukti, sasidan kelidang malu, janten sinah nemu ala, yan mamurug jele, rambang malu, rangda tiga madurgama.
- Tanpa guru dina kasar, ngawitin melajah tan becik, wukune wilang pedasang, gumbreg kuningane pasti, medangkungan klawu malih, mungguh dina tanpa guru, tan nyandang ngawit melajah, yening ngulah ejoh alih, kaden aluh, yan kapapas nemu jengah.
- Tutut masih caritayang, ngajah jaran kebo sampi, wrespati manis sinta, soma paing ukir, soma wage julung wangi, buda pone nemu pujut, anggara painge sungsang, anggara pon nemu langkir, ada enu, soma kliwone kuningan.
- Sukra paing nuju Pahang, werespati kliwon merakih, saniscara pone matal, anggara kliwone tambir, sukra wage wayang nampi, anggara kliwon prangbakat nyambung, yening ngajah soroh buron, tutut masihe ulati, sinah tepuk, pangaptine sida teka.
- Suba cara dina melah, ngawitin mlajah becik, saptawarane pedasang, tanggal pangelonge elingin, soma paing tigane jati, anggara pitu miwah kutus, buda pindo telu enem, lima enem werespati, sukra manut, ping pindo ping empate nyandang.
- Sedana yoga utama, ngawit madolan ento alih, sapta wara tanggal pangelong, redite ping kutus jati, somane ping tiga tuwi, anggara nuju ping pitu, budane pindo menanggap, ping pate ka werespati, sukra ditu, ping nem saniscara lima.
- Merta sula jani wilang, dina tan patut ambahin, yan prade matangun yadnya, dina kasar ento impasin, saptawarane wilangin, tanggal pangelong apang anut, werespati ping pitu kocap, sasidan sidan kelidin, ditu mungguh, ala yan ngawangun yadnya.
- Patra limutan jani nimbal, masang guna wisesa sakti, somane nuju beteng, kajenge tilem nemonin, merta papageran luih, ngawe gering sakit ibuk, saniscara purnama, katuju yama nimpalin, suba kasub, dina ngawe gering kebakaran.
- Kelebu rawune rambang, asing gawe jele tampi, soma nemu tilem beteng, purwanin dinane jani, somane katemu wage, anggara kliwon kacunduk, buda keliwon manyadang, sukra wagene ngentosin, apang tahu, saniscara kliwon nanggap.
- Tali wangke de ngengsapang, dina tan becik marginin, yan ngawit ngewangun karya, tali wangkene impasin, soma pon sinta kaungsi, soma pon wariga nyambung, soma paing langkir nimbal, nyaluk soma wage tambir, saniscara kliwon krulut, soma umanis bala.
- Wrespati pon wariga, buda landep nemu paing, sukra wagene kuningan, soma kliwon uye yukti, soma manis wayang tuwi, amonto ya suba ingkup, pawilangan suba pragat, keto ingetang sesai, nemu lacur, yan tan waspada ring dina.
- Was panganten waspayang, dina tan patut marginin, tan kalugra mendem swa, yan mamurug wetu gering, rarene katiben mati, redite kliwon tolu, miwah saniscarannyane, redite wage nemonin, dungulan uku, saniscara kliwon was.
- Tatwan inkele tatasang, wong tan yogia ngambil istri, sato twara nyuang ubuhan, mina ngawit ngubuh be, manuk twara nyuang paksi, taru tan mete tanduran, buku nyepeg tiing kelidang, ento ingetang de lali, nyandang gugu, janten nemu sida karya.
- Panca mertane pedasang, mari suda raga becik, buda paing tanggal lima, dirge ayu ada buin, dina luih kasub jati, ngawit melajahin pitutur, jawat nyumunin memantra, miwah tattwa tuhu yukti, tur kasumbung, anggara pon nuju pandita.
- Panca werdine elingang, mapandes wiadin mapetik, palanyane dirgayusa, saptawarane pilihin, pawilangan tanggal pasti, panca wara apang adung, soma paing tanggal lima, ditu mungguh dina luih, nyandang tuwut, wettu pahala utama.
- Dewasa wisesa kocap, maningning lan mabersih, mabiseka ratu melah, dewasa wisesa jati, budane katuju paing, tanggal ping telulas katemu, ento dina melah pesan, liyun anake ngulati, sida nulus, dewasa ngeningang raga.
- ade buin dirge yusa, manusa yadnya tanginin, buda pon tanggal ping dasa, dewasa melah tan sipi, ade buin merta murti, mahayu raga kasumbung, pedasang apange jelas, buda keliwon ping roras alih, suba kasub, merta murti ngonyang melah.
- Dasa mertane ingetang, marisuda raga suci, sukra paing tanggal dasa, swarga menga ento pedasin, nangun pitra yadnya luih, soma wage dukut kasub, pindo soma paing warigadian, tlulas sukra wage kuningan, apang rungu, solas sukra paing matal.
- Angara pon ukir solas, wrespati paing kulantir, sukra painge ka gumbreg, kutus umanis merakih, nem wrespati paing tambir, pisan wrespati pon uye nyaluk, soma umanis bala, kliwon klawu wrespati, masih mimbuh, wilangan tanggal ping dase.
- Ayu muluse utama, asing karya becik panggih, redite tanggal pang tiga, somane ping telu masih, anggara ping pitu jati, budane ping telulas nyaluk, wrespatine ping lima, sukra apisan nimpalin, tur kasebut, saniscara tanggal ping lima.
- Dewa setata ne wilang, dewa yadnya laksanain, mula kasub dina mabuat, redite ping dasa pasti, somane ping sia luih, anggara ping nem katemu, budane ping kutus melah, ping pitu ka wrespati, ento ruruh, sukra sia saniscara dasa.
- Merta danta jani satwang, mahayu sarira suci, ngelaksanayang tapa berate, madulur yoga semadi, redite ping neme luih, soma ping lima kasumbung, anggara tanggal ping pat, buda tanggal ping telu becik, wrespati pindo ayu, sukra pisan saniscara lima.
- Seri gati jani nimbal, yan lakar ngunggahang padi, dinane wilang pang terang, urukung kajeng umanis, pilihin rahina suci, kajeng umanis maulu, mula dina mautama, yen pet ngupakara padi, nyandang anggo pedewasaan.
- Dewa ngelayang pedasang, muruk kedarman ngawit, ngawe jukung masi melah, dite tanggal ping nem becik, somane ping telu luih, anggara ping telu mungguh, budane ping telu nanggap, werespati ping lima jati, sukra nemu, pisan saniscara lima.
- Kala uuse mautama, yan mekarya kaun lampit, buda wage klawu melah, kala empas jani pedasin, nasarin umah becik, sukra wage uye kasub, asing dasar wewangunan, ento tuwut tuhu yukti, nemu ayu, pakaryane dadi antar.
- Dina luwange ingetang, sapta wara manut sasih, kesane redite luwang, karo ka buda ngungsi, ketigane anggarane nampi, kapate soma katemu, kalimane sukra luwang, kaneme ya ka weraspati, yank a pitu, saniscara dina luang.
- Kawulu sukrane luwang, kasanga ka wrespati, kadasane soma luang, jestane buda menampi, asada anggara kaungsi, keto tatwan nyane mungguh, tan kewenang nemuang wong, ala tan patut ambahin, dina suwung, dina luwange ya tunggal.
- Titi buwuk jani sambat, dewasa nyandang elingin, sapta warane kawilang, kraman nyane manut sasih, sinta wariga ngaran jati, landep tolu sungsang pujut, tambir balane ring buda, sukra dungulan kuningan ukir, medangsia krulut, wrespati nyaluk nimbal.
- langkir uye gumbreg prangbakat, masih nuju ke wrespati, kulantire nuju buda, anggara ka julung wangi, warigadian medangkungan ugi, masih anggara ka tuju, matal medangkungan Pahang, milu masih wuku menail, saniscara mungguh, titi buwuk ditu ngodag.
- Watugunung miwah wayang, kelawu miwah merakih, reditene ya kaojog, titi buwuk ditu pasti, ingetang ento sesai, ampahe makrane lumpuh, titi buwuk, keto satwan nyane lumrah.
- Pawilangan tahun kocap, elingang apang uning, tahun gajah padi rusak, tahun bikul padi sakit, tahun kambing padi gering, tahun macan sampi lumpuh, miwah kebo kesakitan, tahun asu siat dadi, naga tahunm saanan bikule pejah.
- tahun buaya sarwa gaga, sarwa padi tumbuh becik, tahun jaran padi rusak, kurang ujan tahun kambing, wo- wohan arang tahun were, keto katatwane kasub, pedasang apange tawang, patut rambang anggon gending.
- Lanang wadon padewasan, di panca warane alih, petekin apang terang, wadon kaucap umanis, painge kaucap banci, pone ya bancih mungguh, wagene pawakan wadon, kaliwon lanang sujati, apang rungu, lanang wadone ingetang.
- Sadwara jani wilang, tunglehe kaucap banci, aryange ketah lanang, urukunge lanang masih, paniron kasengguh kedi, wase wadon ya mungguh, maulune ya lanang kocap, ento ingetang de lali, anggon suluh, mlibagang dewasa melah.
- Lanang wadon saptawara, redite lanang pasti, somane kasengguh wadon, anggarane kaucap kedi, budane pawakan bancih, wrespati lanang kasub, sukrane wadon kalumbrah, saniscara wadon tuwi, keto mungguh, lanang wadon padewasaan.
- Pawilangan lanang wadon, anggon tengger sai-sai, rikala matatanduran, wadon dadu lanang besik, dewasa ayu tan sipi, yan telu lanang macepuk, ento kocap ala dahat, dewasa patut impasin, wadon telu, dewasa ngonyang melah.
- Kajeng rendetan utama, mapamulan ento ambahin, saptawara panca wara, ukune ya wilang malih, adungang ya apang pasti, respati pon landep nemu, anggara painge sungsang, redite umanis merakih, sukra klawu, buda painge kuningan.
- Sukra painge ke Pahang, redite pon julung wangi, saniscara pon matal, anggara pone ke langkir, anggara kliwon ke tambir, anggara pone kelawu, sukra pone prangbakat, dite wage wayang nampi, wrespati dukut, watugunung saniscara.
- Mitra satruning rahina, nganutin paweton ugi, yen redite buda mitra, miwah sukra wrespati, maka satru soma jati, ngara saniscara milu, yening wetone ring soma, anggara miwah wrespati, sniscara patuh, maka mitra dina soma.
- Soma strune kaucap, redite buda tuwi, masih milu dina sukra, anggara mitrane jani, buda miwah wrespati, saniscara masih milu, maka satru dite soma, sukra milu manimpalin, keto mungguh, mitra satrune pedasang.
- Buda soma maka mitra, anggara sukra asih, maka satru dite kocap, saniscara wrespati, wrespatine wilangin, dite soma mitran ipun, sukrane milu maruwang, ngara buda satru jati, saniscara milu, ento pedasang pang jelas.
- Caritayang jani sukra, dite soma mitra jati, budane milu maruang, maka satru wrespati, anggara satru jati, saniscara masih milu, jani tatasang de bimbang, yening bimbang urung dadi, perlu rungu, mitra satruning rahina.
- Saniscara jani kocap, maka mitra wrespati, ngara buda masih mitra, maka satrune redite, soma sukra satru jati, ento pedasang eda linglung, yan lepas maniwakang, tatanduran rusak rugi, pilih malu, dina mitrane buatang.
- Merta masane ingetang, manut tanggal muang sasih, kaloktah dina utama, asing karya manggih becik, kasa ping dase nemonin, karo tanggal pitu mungguh, katiga ping sia kocap, kapate purnama nampi, dina ayu, asing gawe nemu melah.
- Kalima tilem mananggap, keenam tanggal kutus yukti, kapitu tanggal ping tlulas, kawulu pindone luwih, kesanga ping nem nemonin, kadasa ping pate mungguh, jesta lima nemu bagia, asada ping pisan luih, eda bingung, merta masane pedasang.
- Kala angine pedasang, mungguh dina kasub gati, ngajah buron ditu melah, soroh suku pat utami, nuju saniscara menail, redite bala kasumbung, anggara bala utama, kocap nto kala angina, apang tahu, kala ngajah suku empat.brha
- Dewasa manut wewaran, sadwara elingin, tungleh dina mula kacang, aryang jatmane ambil, urukung nyuang buron luwih, paniron mengawe bubu, sahanan pangejukan ulam, was pangejukan kedis, yan maulu, mula sarwa wija melah.
- Asta warane pilihang, seri nandur kelapa padi, indra ngawit maguru melah, guru mekena jarring, Yamane medagang becik, ludra ngawe semer kasub, brahma ngawe awig melah, kala ngawe tugu luih, uma luwung, ngawit mekarya pagehan.
- Sangawara kocapan, dangu mekarya palinggih, jangur mekarya pagehan, gigis mapamulan becik, nohan melah ngawe margi, ogan asing prabot luwung, erangan ngawe penyuru melah, urungan ngebah kayu luwih, semer tulus, dadi mamula wo-wohan.
- Bayu wurunge de mapas, dewasa ala tan sipi, nuju buda wuju sinta, sukra landep dite kulantir, anggara tolu menampi, werespati gumbreg katuju, saniscara wariga, somane kajulung wangi, apang tahu, buda wawuku sungsang.
- Sukrane wuku dungulan, redite mawuku langkir, anggarane medangsia, respati pujut nemonin, somane paing menampi, buda tambir katuju, sukrannyane medangkungan, dite uye anggara menail, keto mungguh, banyu wurung dina kasar.
- Wrespati prangbakat, saniscara bala tuwi, somane katuju wayang, buda klawu nemonin, sukrane dukute yukti, banyu wurung ditu mungguh, asing karya nemu ala, ingetang ento impasin, yan mamurug, sinah baya lakar nyadang.
- Kajeng isiane ingetang, ngawe kubu bubu becik, ngawe kungkungan masi melah, ngawe pancing masi luih, sapta warane ingetin, wukune apanga adung, budane mawuku wayang, kuningan buda nemonin, dina luwung, ngawe pangejukan ulam.
- Dina mamakuh elingang, buda tolu dina becik, soma warigadian melah, medangsia wrespati, sukra Pahang masih luih, dina wrespati krulut, yan memakuh ento ingetang, dewasa ayu sujati, buda dukut, masih dina kasub melah.
- Sasih anglawean kocap, dahat alane tan sipi, tan wenang anagun graha, ceda mabuat panggihin, ngulihin karang kelidin, putus putra doyan buduh, jele muang kaogan, yen nemuang alahi rabi, wetu balu, asing karya tan kasida.
- Ingetang apanga pedas, sasih anglawean yukti, matapakan pengalihan, purnama tilem elingin, tanggal pageloge pedasin, tilem hilang tanggal satu, purnamane pangelong pisan, ento kocap dina jele, suba kasub, dewasa meteras buta.
- Yan melesin de ngawag, yan prade mnagubuh kucit, pilihin dinane melah, apanga sida digati, beteng nuju was pilihin, ketah dina lintang ayu, ingkel macam apang tawang, ngejuk kebo kuda sampi, nyandang rungu, wrespati pon wariga.
- Ngulati pangupa jiwa, pajalane pangda pelih, saptawarane ingetang, dite kelod muang kangin, soma tan nyandang ambahin, anggarane kaje mupu, budane kaja buatang, yadin kangin masih dadi, yan mamuwuk, pajalane kutang-kutang.
- Wrespati jani kocap, kelod kangin jati urip, sukrane kaja tujuang, saniscara kauh becik, keto tatawane pedasin, yan ngawag pocol katemu, pajalane tanpa puara, encen patutne kaungsi, eda mamuwuk, ngulati pangupa jiwa.
- Yan demen muguh-ubuhan, kala nanggune pedasin, eda nyuwang wewalungan, yan pisuna gawe becik, redite pone kaungsi, soma paing katuju, buda manis menanggap, saniscara wage yukti, kala nanggu, nyuwang wewalungan ala.
- Yening linuh sasih kasa, dewi pertiwi mayogi, gumi landuh padi mokoh, asing tandur sarwa nadi, karo hyang gangga mayogi, mupu melah gumi landuh, katiga wisnu mayoga, padi lanus mokoh werdi, mrana lebur, yan linuh nuju katiga.
- Kapat hyang brahma mayoga, padi lanus mrana melaib, kalima jani kocapan, Ida Hyang Semara Mayogi, asing pula mokoh werdi, mrana hilang ngulah laku, kanem Hyang Uma Mayoga, masan sayah liyu sakit, wetu ibuk, wireh jagat kageringan.
- Yan kapitu kalinuhan, Ida Hyang Guru mayogi, para prabu nemu lara, seungguh corah wiku luih, kawulu Indra mayogi, padi pula rusak kepyur, pamulane kamaranan, kesanga Durga mayogi, gumi kebus, panes bara mabuat.
- Kadasa Hyang Kara kocap, katuju Ida mayogi, gumi landuh sarwa melah, Jesta Hyang Uma mayogi, gumi melah ayu werdi, asing tandur sarwa mupu, Asada Hyang Naga mayoga, gumi sakit uyak gering, keto mungguh, ingetang apanga tawang.
- Sapta warane kalinuhan, nuju dite gumi gering, soma linuh padi rusak, anggarane kemalingan, yan buda dagange rugi, wrespati prabu lampus, sukra ida istri sungkan, saniscara uyak sakit, apang rungu, linuh nuju sapta wara.
- Yan dite suryane gra, prabawan sang para istri, yan soma gumine boros, anggara loba mamukti, yan buda burone sakit, respati sang prabu mantuk, sukrane serang merana, saniscara ujan sai, apang tahu, ento ingetang pang tawang.
- Yan dite bulan kepangan, gumine ketekan gering, yening soma kemalingan, anggara gumine sakit, yan buda ubuane mati, yan wrespati gumine uyut, sukra sang prabu sengsara, saniscara panes dadi, keto kasub, katuju bulan kepangan
- .Ampura yang banget pisan, titian belog mapi ririh, baan kenehe lintang sarat, mapawuruk antuk gending, madasar kenehe bakti, wetu manah ngurit kidung, kaangen dasar melajah, majeng ring semeton sami, mangda rungu, KETUT REMEN wastan titiang


c: text/html

text:
4.10.08
Jeju (cheju)
Det är tydligen rätt populärt semesterställe.
Ytan är av vulkanisk sten, frekvent regn, samt tempererat klimat,
Tydligen ska det vara rätt likt Hawaii öarna.
Vi åker idag, vi kommer hem på tisdag igen.
Så det blir ingen mer blogg förens da ^.^
up up Flygplan...
/Hoffer
3 kommentarer:
-
-
Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram Kram kram kram kram kram kram kram kram kram kram kram kram kram kram
- 4 oktober 2008 15:53
-
-
för helvete Annika!!
ja saknar dig!
- 6 oktober 2008 22:55
- Hoffer sa...
-
Jag kommer snart hem igen :)
- 7 oktober 2008 14:31

robotstxt: allowed

filter: keep


text:
Thursday, 17 January 2013
tata cara ngawedar pidarta basa bali
A.Tatacara sajeroning ngwedar pidarta, minakadi :
1. Mapidarta dadakan, inggih punika pidarta sane nenten nganggen teks.
2. Mapidarta ngwacen teks, inggih punika mapidarta nganggen teks sane sampun kasiyagayang.
3. Mapidarta ngapalang teks, inggih punika pidarta sane tanpa teks utawi pidarta antuk basa tutur ( lisan ).
4. Mapidarta ngangge ringkesan, inggih punika mapidarta makta ringkesan ( skema ), sane madaging unteng-unteng bebaosan
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
BASA BALINE PATUT LESTARIANG
Majeng ring pangeter acara titiang matur suksma antuk galahe sane becik
puniki sane kapaica ring titiang. Sadurung titiang nguningayang atur, pinih
riin titiang ngaturang pangastungkara.
Om
Swastiastu.
Para
manggala, para atiti, lan para sameton titiang sareng sami sane tresna sihin
titiang.
Manawita
para ida dane sameton titiang sampun uning pulo Bali puniki kadadosan
"Pusat daerah tujuan wisata Indonesia bagian timur" olih Pamerintah
Republik Indonesia. Punika boya ja simpang, saantukan kabecikan miwah kaasrian
pulo Baline sampun kaloktah jantos ka dura Negara. Punika mawinan pulo Baline
taler kawastanin pulo Dewata.
Napi mawinan kawastanin pulo Dewata?
Pulo Baline kawastanin pulo Bali Dewata saantukan:
- Kaasrian palemahan
sampun kaloktah rauh ka dura Negara.
- Seni budaya
Baline, sane madasar antuk seni budaya hindu taler sampun kajanaloka ring jagate.
- Adat-istiadatnyane,
sane madasar antuk suryak siu utawi musyawarah,saling asah saling asuh
salunglung subayantaka, taler sampun marupa tetamian.
- Para warga Baline
banget kumanyama ( ramah tamah ), ngandap kasor (merendah ), nenten wenten
nyaminin ring jagate.
Punika
mawiman iraga sareng sami patut mangayu bagia majeng ring Ida Sang Hyang Widhi
Wasa, sane ngardi jagate saha sadagingnya sami. I raga sareng sami patut rumasa
bagia dados putra-putri Bali. Lianan punika iraga sareng sami patut ngemban,
miara kabecikan utawi kaasrian jagat Baline pamekas nglimbakang, ngawerdiang
seni budaya druene, mangda sayan lami sayan becik, sayan asri, sayan nudut
kayun.
Sinalih tunggil sane minakadi
piranti sajeroning jagi nglimbakang seni budaya druene punika boya sios wantah
"Basa kalih sastra Kawi Bali" druene. Punika ke mangkin ngiring
sareng sami ngutsahang, sapunapi antuk ngawerdiang kalih nglimbakang mangda
sayan ajeg basa daerah maka miwah sastra Kawi Baline, pamekas para anom-anome
mangda sayan seneng, sayan teleb malajah basa Bali. Napi ngawinang asapunika,
saantukan sastra Kawi Baline makeh pisan madaging indik sane mapikenoh
kagunannyane sajeroning nglaksanaang darmaning agama miwah Negara.
Ida dane sane baktinin
titiang, mungguing sastra Kawi punika sampun kapastika prasida sakadi pangancan
sajeroning ngwangun jagat Indonesia ngamangguhang sakadi tetujon jagat kerta
raharja, gemah lipah loh jinawi. Raris sane mangkin sapunapi antuk midabdabin
ring sajeroning ngelimbakang, ngawerdiang basa kalih sastra Bali punika?
Inggih para sameton sami, yan
kamanahang antuk titiang, wenten kakalih pamargin sane kanggen ngawerdiang basa
kalih sastra Bali druene, inggih punika sane kawastanin : pendidikan Formal
miwah pendidikan informal.
Duaning asapunika,malarapan
antuk galahe sane becik sakadi mangkin, titiang banget mapinunas majeng ring
sang guru maraga wisesa, ring para yogia sane ngawiwenangan pendidikan ring
dinas Pendidikan Nasional, mangda mikayun saha ngamargiang sakadi pinunas
titiange I wau pradane prasida kapanggih sakadi pangapite nglimbakang basa lan
sastra Bali miwah Kawi sawewengkon jagat Bali puniki.
Inggih ida dane sane banget
baktinin titiang, cutet aturtitiang ngiring mangkin sareng sami mautsaha
tunggilang kayunne ring sajeroning ngawardiang ping kalih nglimbakang basa lan
sastra Bali miwah Kawi druene, kandugi prasida kapanggih daging-daging sane
kasurat ring sajeroning palambang-lambang, tatwa-tatwa, susila, upacara, carita
itihasa, purana miwah sane lianan, mangda wenten kanggen nuntun raga ring
sajeroning kauripan.
Inggih, wantah asapunika
prasida antuk aturang titiang mugi-mugi wenten pikenohipun, titiang nunas gung
rena sinampura pradene wenten atur titing sane ten manut ring kayun. Makawasana
atur titiang, titiang ngaturang parama santi,
Om Santih, Santih,
Santih, Om


text:
Ngiring Ngajegang Bali melarapan antuk Mebasa Bali sane becik, seneng ring Tembang Bali tur sekancan sastra lan Budaya Bali sane sampun kaloktah ring jagate mangda sumingkin jangkep tur paripurna #Bahasabali #AjegBudayaBali
Selamat Datang
Lirik Lagu Pop Bali Anak - Bapa
Bapa Arinka Lagu Pop Bali Anak // Bapa - Arinka // Officcial video clip 2017 Cipt. Ary Kencana Musik. Dek Artha Vocal. Arink...
Kamis, 19 Juni 2014
Jujur dan Terus teranglah seperti Anak Kecil
Rabu, 18 Desember 2013
Wikanan Anake Alit-Alit
Sedek rahinan Pagerwesi, pasemengan pisan sabehe tuun bales sakadi turuhang saking langite. Pakarangan umah ring desa Abian Timun sami kancab toya. Napi malih margi alit irika kaembahin antuk toya, suluk sakadi tukade. Nampek irika wenten tegal linggah taler kancab toya, meh wenten apagelangan toyane kutek tur ngandeng.
Sasampune sabehe nget, toya ring margine gelis rarad nanging kantun becek. I Karta anak alit mayusa limang tiban, medal macekcekan ring margine yadiastun ipun mapanganggo anyar. Bajune barak, celanane pelung. Saking umah seosan medal I Parsi ipun alitan akidik ring I Karta. Ipun mabaju kuning, macelana gadang, sami pada anyar. I Karta ngembus baju kalilitang ring bangkiang ipun.
Klik Audio Satua Mebasa Bali iriki .


text:
Tuesday, 11 June 2013
Pemblajaran Seni Pewayangan
Fungsi lan Makna Peplajahan Seni Pewayangan Bali
Sekadi kauningin ida dane maka sami, seni pewayangan madue kawigunan (fungsi) taler madue suksmannyane (makna) ring sekancan kauripan puniki utamannyane ring Bali. Seni pewayangan pinaka sarana taler piranti ri kalaning mlajahang raga. Ring seni pewayangan makeh wenten piteket-piket sane prasida kanggen dasar maparilaksana ring jagate puniki. Dumogi ja napi sane kawedar iriki prasida dados sarana informasi taler wenten pikenohnyane majeng ring ida dane maka sami.
Wenteng kawigunan utawi fungsi peplajahan seni pewayangan ring Bali minakadi :
1. Fungsi Aguron-guron
2. Fungsi Seni
3. Fungsi Pelestarian
4. Fungsi Keagamaan / ritual
5. Fungsi Peningkatan Sumber daya Manusia
6. Fungsi Kritik
7. Fungsi Darma Pewayangan sebagai penuntun Taksu
8. Fungsi Kreativitas Kawi Dalang
1. Fungsi Aguron-guron
Peplajahan seni pewayangan sawewengkonin jagat sane mangkin, seni pewayangan punika saking riin kalaksanayang turun-temurun. Seni pewayangan kanggen sarana aguron-guron utawi maguru mikolihang peplajahan indik daging jagate puniki, indik sasana manados manusa, taler madaging indik cerita mahabrahta lan ramayana. Ring sekancan seni pewayangan puniki dados sarana peplajahan mikolihang piteket-piteket ring uripe. Napi sane nenten kauningin ring pewayangan sane mapaiketan ring urip iraga manados kauningin iriki ring pewayangan. Sinambi menonton pementasan wayang, sinambi aguron-guron.
2. Fungsi Seni
Kruna seni mawiwit saking basa sansekerta inggih punika "sani" maartos persembahan.
Seni pertunjukan wayang kulit manados total teater utawi teater lengkap sane nuenang unsur seni minakadi drama(lakon), musik (vokal lan instrumental ), tari (tetikesan), tatarupa miwah piranti pergelaran sane becik pisan (Bandem, 1994 : 33 ).
Seni dados kaartiang taler rasa sane ngulangunin pisan ( indah ) ring angganing anak, sane kaembasang antuk perantara piranti-piranti komunikasi manados wentuk sane katangkep olih indra kaanggen mirengang ( seni musik ), indra penyingakan ( seni lukis ), utawi kaembasang antuk perantara gerak ( seni tari lan drama ).
Pinaka dasar seni punika marupa ungkapan ekspresi jiwa seniman ring karya seni sane kakaryanin olih seniman, santukan punika tan pakawruhan indik seni sane memadai, karya seni para pelaku seni dadosnyane tan pabobot. Dadosnyane paplajahan seni sane banget ideal, penting pisan kadruenin taler kaperluang olih seniman punika.
3. Fungsi Pelestarian
Pasal 32 UUD 1945 nguningayang kebudayaan bangsa inggih punika kebudayaan sane timbul / metu manados buah usaha budin rakyat Indonesia maka sami.
Kesenian tradisional nuenang peranan sane penting ring kebudayaan contohnyane Wayang Kulit puniki, tan pawenten usaha-usaha sosialisasi, penerangan lam pelestarian, kocap budaya wayang pacang rered, musna, ring kauripan puniki. Santukan asapunika seni pawayangan patut kalestariang, seni pewayangan punika akeh medaging nilai-nilai indik kauripan miwah wentennyane nilai kearifan.
4. Fungsi Keagamaan / ritual
Seni pewayangan / wayang banget reket kaitannyane sareng bidang keagamaan utawi ritual khususnyane ring Bali puniki. Akeh upacara keagamaan sane ngamerihang kawentenan pementasan wayang kulit taler sane mefungsi mangdane upacara puniki labda karya.
conto : Upacara padudusan agung, ngenteg linggih, mapandes, pawiwahan, nyapuh leger, msl.
5. Fungsi Peningkatan Sumber Daya Manusia
Ritepengan ningkatang hasil karya sane nuenang kualitas lebih, taler berdaya gunka olih punika sane merih ketingkatang inggih punika sumber dayanyane, manusa manados pelaku luih ring aktipitas taler kreatipitasnyane. Ring pewayangan antuk ningkatang taler ngembangang seni wayang, para dalang mangda prasida ngelaksanayang Tri Karsa lan Panca Gatra sane sampun dados kesepakatan masyarakat pewayangan.
Mapaiketan ring ningkatang sumber daya manusia puniki, ritepengan ningkatang kualitas sumber daya amerih (membutuhkan) pembenahan materi peplajahan taler proses paplajahannyane. Pastika sampun iriki ngamerihang uratian ring sinamian pihak minakadi sang sane nresnain wayang ( para pecinta wayang ), instansi pemerintahan, lembaga-lembaga kebudayaan, lembaga-lembaga pendidikan, para budayawan, miwah cendikiawan.
6. Fungsi Kritik
Kritik pinaka parilaksana sane satata nimbangang nilai-nilai estetika sane mapaiketan sareng karya seni. Tatimbangan kritik sane kadruenang olih para seniman punika ri kala nyiptayang karya seni kasengguh oto kritik.
Dasarnyane ri kala ngritik mangda becik taler patut para seniman mangdane uning ring kawruhan mendalam indik seni punika kadasarin antuk penititala utawi pakem.
Fungsi kritik seni matetujon antuk masyarakat sane nresnain seni mangdane dados terbuka manahnyane, ngancan uratian ring penomena seni ring lingkungannyane, taler antuk memperkaya wawasan ppencipta utawi penggarapan karya seni taler numbuhang kreatipitas dinamis, miwah kanggen antuk alat ukur / tolak ukur ring masyarakat amunapi sida masyarakat nangkep suguhan karya seni punika.
7. Fungsi Dharma Pewayangan sebagai penuntun Taksu
Dharma Pewayangan ( DP ) kapercayang sida ngicenin aura spiritual ( taksu ) kadulurin antuk unsur estetis. Kauningayang asapunika santukan Dharma Pewayangan ngicenin petunujuk ring dalang mangda prasida ngulengang kayun antuk akueh mantra minakadi mantra pangeger, pengasren, dan pengalup mantram puniki kapercayang sida ngaryanin pertunjukan wayang dados metaksu.
Bandem ( 1994 : 36 ) Dharma pewayangan manados silih sinunggil asiki syarat penting sane patut kadruenang olih dalang.
Yening katinjauang ring segi pilsapah, ring prinsipnyane DP nuenang suksman indik buana agung (makrokosmos) taler buana alit (mikrokosmos). DP taler nyobyahang indik kode etik taler proses ritual sane mapaiketan sareng pementasan wayang kulit.
8. Fungsi Kreativitas Kawi Dalang
Ring pewayangan, dalang polih nuangang kreatipitasnyane sane marupa ide-ide, gagasan-gagasan sane menarik taler kreatip sane kakawi olih dalang punika sane marupa hasil karya seni, katarang antuk masyarakat utawi sang sane nresnain seni.
Makna Pemblajaran Seni Pewayangan Bali
1. Makna Pendidikan
2. Makna Estetika
3. Makna Konservasi
4. Makna Inovasi
5. Makna Spiritual
1. Makna Pendidikan
Pewayangan medaging indik peplajahan mapaiketang sareng pendidikan marupa peplajahan sane ngicenin pencerahan estetika taler intelektual. Ring sekancan lembaga pendidikan tinggi seni, pewayangan punika nekanang ring transpormasi pengetahuan, keterampilan, taler kesenimanan. Transformasi puniki prasida numbuhang semangat taler etos kesenian miwah kesenimanan sane nuenang tetujon antuk pembudayaan.
2. Makna Estetika
Maosang indik estetika ring kesenian Bali, maartos nenten lempas ring pikobet kebudayaan Bali punika. Ri kalaning puniki pewayangan nuenang rasa kalewihan ( estetik) utawi kenikmatan estetis ( cantik, artistik, seni ). Kesenian sane estetik kabaosang antuk kruna sane macihna : pangus, pangid, adung, anut, lengut, lebeng, ngenggen, dsb.
3. Makna Konservasi
Manut ring Kamus Besar Basa Indonesia ( 1998 : 456 ) konservasi maartos mamiara taler pasikepan ( perlindungan ) wenda antuk nyegah mangda wenda punika nenten sayan rusak taler musna antuk pemargi ngawetang ( pengawetan) wenda punika.
4. Makna Inovasi
Inovasi mapaiketan ring arah pengembangan pewayangan punika sane marupa kreasi, pariasi. Puniki kalaksanayang antuk nambahang pembendaharaan macem-macem (jenis-jenis) wayang kulit taler modifikasi wentuk wayang punika sane nenten lempas ring panititala utawi pakemnyane.
5. Makna Spiritual
Wayang nuenang suksman spiritual, spiritual untengnyane nuenang nilai magis. Wayang kulit kakaryanin antuk kulit baburaon ( kulit sampi ) sane kaukir, sadurung kanggen ring pementasan sampun pastika sane riin kaplaspas utawi kasuciang wayang punika.
“Ag. Putri”
OM SANTIH SANTIH SANTIH OM
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Sedek dina anu I Cicing Gudig mlispis di pekene. Ada kone anak madaar di dagang nasine, ento kone nengnenga menek tuunanga dogen. Kene kenehne I Cicing Gudig, "Yan i dewek dadi manusa buka anake ento, kenken ya legan nyete ngamah, mebe soroh ane melah-melah. Ah kene baan, nyanan petenge lakar mabakti ke Pura Dalem, mapinunas teken Batari Durga apang dadi manusa."
Kacrita suba peteng, mabakti kone lantas I Cicing Gudig di Pura Dalem. Medal lantas Ida Betari Durga tur ngandika teken I Cicing Gudig, "Ih iba Cicing Gudig, dadi iba ngacep nira, apa katunasang?" Masaut I Cicing Gudig, "Inggih paduka Betari, yan paduka Betari ledang, titiang mapinunas mangda dados manusa."
Kalugra kone pinunasne I Cicing Gudig, lantas ia dadi jlema. Dening I Cicing Gudig tusing bisa ngalih gae, tusing pati kone ngamah. Mara-maraan ngamah ulihan maan mamaling. Pepes kone ia katara mamaling. Lantas buin kone ia mabakti di Pura Dalem. Medal lantas Ida Betari Durga tur ngandika teken I Cicing Gudig, "Ih iba cai I Cicing Gudig, ngenken dadi iba buin mai?" Matur I Cicing Gudig, "Inggih paduka Betari, titiang tan wenten demen dados manusa panjak. Yan paduka Betari ledang, titiang mapinunas mangda dados "Patih". Ida Betari Durga lugra.
Nujuang pesan kone dugase ento Ida Sang Prabu ngrereh buin adiri. I Cicing Gudig lantas kandikaang dadi Patih, tur I Cicing Gudig ngiring."Beh keweh pesan i dewek dadi Pepatih, tusing maan ngenken-ngenken, begbeg pesan kandikayang tangkil ka puri. Yan i dewek dadi Anak Agung, kenken ya legan nyete nunden-nunden dogen." Keto kenehne I Cicing Gudig. Nyanan petengne buin kone ia mabakti di Pura Dalem, mapinunasang apang dadi Anak Agung. Ida Betari Durga lugra, lantas patuh pesan kone goban I Cicing Gudige teken warna Ida Sang Prabu.
Kacrita sedek dina anu Sang Prabu lunga maboros ka alase, macelig kone I Cicing Gudig ka puri. Dening patuh goban I Cicing Gudige teken Ida Sang Prabu, dadi kasengguh Ida Sang Prabu kone ia baan I Patih muah teken prayogiane ane len-lenan.
Matur I Patih saha bakti, "Titiang mamitang lugra Ratu Sang Prabu, punapi awinan dados Cokor I Ratu paragayan tulak saking paburuan?" Masaut I Cicing Gudig, "Kene Patih, mawinan nira tulak, saking nira ngiringang sabdan Betara, tan kalugra nira malaksana mamati-mati. Kandikayang lantas nira tulak. To juru borose ada pinunasa teken nira, tusing ngiring mantuk, krana kadunga suba makenaan. Nira nglugrahin, mawanan tan pairingan nira mulih." Keto pamunyinne I Cicing Gudig, teka jag ngugu kone I Patih muah panjake ane len-lenan.
Kacrita sai-sai kone I Cicing Gudig ngraosin anak mawikara. Reh Cicig gudig tuara nawang lud, makejang wikaran anake pelih baana ngundukang, ane patut menang kalahanga, anak patut kalah menanganga. Mawanan kaupet kone I Cicing Gudig dadi Agung, sawai-wai ngencanin anak mawikara dogen. Yan I Dewek okan Anak Agung, kenken ya demene, kema mai malali iringang parekan, di kenkene magandong, buina tusing pesan ngitungan apan-apan, sajawaning ngamah teken malali dogen.
Nyanan petengne, mabakti kone buin I Cicing Gudig di Pura Dalem, mapinunas apang dadi okan Anak Agung. Ida Betari Durga lugra. Patuh lantas gobanne I Cicing Gudig buka warnanida Raden Mantri.
Buin mani semenganne, maorta ilang kone lantas Ida Raden Mantri. Ya sedeng ewana jerone ngibukang Raden Mantri, deleng-deleng kone lantas I Cicing Gudig ngapuriang. Reh Cicing Gudig kasengguh Raden Mantri, makesiar kone keneh wang jerone makejang.
Kacrita jani I Cicing Gudig kapurukang malajah masastra. Dening asing ajahina muah takonina I Cicing Gudig tuara karoan baana apa, saapan kone lantas gurune ngemplangin I Cicing Gudig. "Koang," keto kone aduhanne I Cicing Gudig. Dening keto, buin kone pasangetina ngemplangin I Cicing Gudig. "Koang," keto kone buin aduhanne. Buin kemplangina tur pasangetina, buin kone I Cicing Gudig makoangan. Brangti kone lantas gurunne, lantas ia nyemak penyalin anggona nigtig I Cicing Gudig, kanti enceh-enceh, mara kone suudanga.
Kacrita nyanan petengne kone ka Pura Dalem lantas I Cicing Gudig mabakti, mapinunas apang buin dadi Cicing Gudig buka jati mula. I Cicing Gudig lantas buin dadi cicing gudig.
sumber : photopocket.deviantart.com/journal/I-CICING-GUDIG-Satua-Bali-372713397


text:
Pangastawa Anyar
Misericordes Sicut Pater - Welas Asih Sakadi Ida Sang AjiDalam: Pangastawa Anyar
PANGASTAWA YUBILEUM KAWELASARSAN IDA SANG HYANG WIDI WASAInggih Ratu Yésus Kristus, Panyungsungan titiang,Palungguh I Ratu sampun nguruk titiang mangda welas asih sakadi Ida Sang Aji ring Swarga,samaliha Palungguh I Ratu sampun ngaruntuhang sabda buat titiangmungguing isapasira ugi sané ngeton I Ratu sinah ngeton Ida Sang Aji. Lugrayang ja titiang ngeton wedanan Druwéné, sinah titiang nampi... baca selengkapnya
Pangastawa Ratu Yesus Penebus Dahat Manis (Iesu dulcissime Redemptor)Dalam: Pangastawa Anyar
Uduh Ratu Yésus sané lintang becik, Penebus sakancan manusa,lédang ja ngaksi kaula sami sané makakeb nyumbah ring ayun I Ratu.Titiang punika wantah manados druwén I Ratu,samaliha titiang mangajap mangda tansah manados paderbén I Ratu salaminé.Nanging mangda sayan kukuh matunggilan sareng ring I Ratu,lédang jua maaksian ring titiang soang-soangsané ring rahinané mangkin nyukserahang sikian ring... baca selengkapnya
Pangalem Muji Ring Sakramen Maha SuciDalam: Pangastawa Anyar
(Pangastawa puniki kamargiang nyabran Sukra Pangawit, kénten taler rikala ngamargiang Salvé.) Kakawitin antuk Kidung Pamendak PUJIAN PANGAWITP: Pinuji Palungguh I Ratu salami-salaminéU: Inggih Ratu Yésus sang jenek jeroning Sakramén MahasuciP: Lugra, inggih Panyungsungan Yésus Kristus sané malinggih jeroning Yadnya Ékaristi MahasuciU: I Ratu waluya Ruti sané tumedun saking Swargaloka, I Ratu... baca selengkapnya
Sang Kristus Nata RatuDalam: Pangastawa Anyar
P: Ida Panyungsungan mawuwus: Manira maraga Patangian muah Urip. Nyén ja ngugu Nira, ia lakar hidup diastu suba mati, buina asing-asing anak ané hidup saha ngugu Nira, ia tusing lakar mati sakayang-kayang. (Yoh 11:25-26) Inggih Ratu Panyungsungan, titiang ngaluwihang urip Druwéné ring mercapada saha ngaluhurang kabecikan I Ratu mantuka ring manusané sami. I Ratu lunga maideran malantaran pakarya... baca selengkapnya
Pangastawa Mapiserah Ring Biang MariaDalam: Pangastawa Anyar
Inggih Biang Maria sané suci, biang Panyungsungan titiang Ida Sri Yésus Kristus, i ratu maraga ratuning buwana sané pinih linuwih. Lédang i ratu manados ratun titiang kaula druwéné sami. Sinahang kuda ring titiang marga ngaruruh kasucian, tur abih titiang mangda sampunang kasasar. Lédang nguasain idep titiang, mangda titiang wantah ngulati sané patut. Tuntun manah titiang mangda titiang wantah... baca selengkapnya
Litani Biang Maria Sang PanulungDalam: Pangastawa Anyar
Inggih Biang Maria, ratuning Swarga,i ratu kalinggihang antuk Ida Sang Hyang Widi Wasa luwihan ring sakancan manusané,sajawining marep ring Ida Sri Yésus, putranda kinasih. I ratu sampun kaunggahang ka Swarga, nanging tansah manggeh manados biang titiang okan druwéné sami ring mercapada. I ratu uning ring napi sané buatang titiang,tur i ratu tansah ngastawayang titiang ring Ida Sang Kristus,... baca selengkapnya
Pangastawa Agian Masyarakat UmumDalam: Pangastawa Anyar
Inggih Widi Aji Mahawisésa, jagat miwah salwir dagingipun sampun paicayang I Ratumangda garap titiang gumanti molihang karahajengan ring masyarakat. Sakéwanten tan papitulung I Ratu, tan sida antuka ngalaksanayang punika jantos molihang piguna.Mawinan titiang ngalungsur, kukuhang manah titiang tur wetuang rasa jengah pacang magietan nyaratang kamajuan pabuat masyarakat titiang. Tuntun juwa... baca selengkapnya
Pangastawa Agian Tanah Air Miwah Manggala BangsaDalam: Pangastawa Anyar
I Inggih Sang Hyang Widi, Ajin titiang, I Ratu mapakarsa mangda titiang ngastawayang kagemuhan panegara miwah bangsan titiang. Mawinan titiang ngastawayang sametoné samian sané sampun kaselik manados manggala ring sajeroning pameréntahan miwah para anggota DPR,mangda dané sami saking yukti ngutsahang karahajengan bangsaantuk ngaryanang undang-undang sané adil tur wicaksana. Sayubin juwa... baca selengkapnya
Pangastawa Rikala SungkanDalam: Pangastawa Anyar
Ratu Yésus sané dahat asih, I Ratu ngawikanin salwir duka lara, santukan I Ratu sampun nandang duka lara sané mahabara. Duk ring taman Jaitun, I Ratu sayuwakti rumasa suwung tan wénten nyarengin. Ring kanjekan mangkin titiang tan padaya.Titiang lemet tan mrasidayang pules.Waneh titiang suwé nyantosang puput rahina kalih wenginé.Tan sida antuka makaon saking pedeman, sengka antuka ngulehang... baca selengkapnya
Nunas PangayomanDalam: Pangastawa Anyar
Inggih Sang Hyang Yésus, Pangabih wangsa manusa, sang ngardi miwah ngamel déwék titiang sareng sami. I Ratu wikan ring kagemban miwah kabuatan titiang. Éman juwa kaulané sami tangkil ring ajeng singasana kasayangan I Ratu. Saking sakancan dursila, tilarang titiang uduh Hyang Yésus. Saking sakancan dosa, tilarang titiang uduh Hyang Yésus.Saking sakancan pidukan Sang Hyang, tilarang titiang uduh... baca selengkapnya
- ‹ Halaman Sebelumnya
- Halaman Selanjutnya ›


text:
Kamis, Maret 17, 2011
Gowes Ke Padang Bay
Daweg Ngembak Geni niki, ring rahina Redite tanggal 6 Maret 2010, tiang sareng timpal-timpal sane seneng gowes (niki istilah sane anggen tiang ring kegiatan funbike) madue acara gowes ke Padang Bay. Daweg nika wenten pitung diri sane nyarengin acara puniki. Niki wantah acara seneng-seneng manten sambil olahraga. Nah, niki akidik photo-photo daweg acara gowes ke Padang Bay punika. Salam Fun Biker Gianyar!! ^_^
Kaposting olih bliyanbelog ring 11:08 AM 0 komentar Link
Label : Galeri Photo
Senin, Maret 14, 2011
Pangaksama
OM Swastiastu.
Angayu bagia uningayang titiang majeng ring Ida Sang Hyang Widhi Wasa, duaning sangkaning paswecan Ida mawanang titiang sareng sami prasida muputang buku puisi bali anyar piniki, pinaka tugas tur angen titiang dasar sareng-sareng ngrajegang budaya sastra baline lwir ipun kadi puisi bali puniki.
Dwaning tan hana wang swasta anulus majanten kantun makeh kakirangan ipun, tambet titiange kalintang taler wawu mlajah nyurat buku kadiniki. dwaning asapunika banget pinunas titiang majeng para pangwacen ngicenin piteket-piteket,angen bantang maripurnayang sasuratan puniki. Mantuk ring luwir kakirangannyane titiang nunas agung rena pangampura. Dumogi wenten pikenohnyane.
OM Santih, Santih, Santih, OM.
Gianyar, Februari 2011
Sang sinurat
Kaposting olih bliyanbelog ring 8:44 AM 0 komentar Link
Label : Kasusastran
Kamis, Maret 10, 2011
4WD - Kangguang Malu
Tags : Kord Lagu Bali, Lirik Lagu Bali, 4WD, Kangguang Malu
Author : Dedy
Credit : http://balisingasong.blogspot.com
Intro : C F Dm Bb
C F Dm Bb
C
F
Mai adi gelut je beli
Dm Bb F C
Jani raga ajak dadua mejalan mesikang kenehe
F
Diapin lacur hidupe mangkin
Dm Bb F C
Sebet liang gelahang bareng de buin, de buin selselan
C F
Ne penting raga pedaduan,
C Dm
Ne penting setata pedaduan
Bb C
Dingehang, dingehang
Author : Dedy
Credit : http://balisingasong.blogspot.com
Intro : C F Dm Bb
C F Dm Bb
C
F
Mai adi gelut je beli
Dm Bb F C
Jani raga ajak dadua mejalan mesikang kenehe
F
Diapin lacur hidupe mangkin
Dm Bb F C
Sebet liang gelahang bareng de buin, de buin selselan
C F
Ne penting raga pedaduan,
C Dm
Ne penting setata pedaduan
Bb C
Dingehang, dingehang
Kaposting olih bliyanbelog ring 8:52 AM 0 komentar Link
Label : Lirik lan Kord
Sabtu, Maret 05, 2011
Rahajeng Nyepi Isaka 1933
"Rahajeng Nyepi Warsa Anyar Isaka 1933"
Doumogi ring warsa anyar niki, napi je sane dados tetujon sameton sareng sami, sida kapolihin. Lan dumogi i raga sareng sami kenak-kenak lan rahayu, lan ngamolihang kerahajengan jagat sekala lan niskala. Astungkara!
Kaposting olih bliyanbelog ring 9:31 AM 0 komentar Link
Label : Salam lan Ucapan
Rabu, Maret 02, 2011
Tuma Teken Titih
Kacarita ada tuma, nongos di lepitan tilam anake agung. Ditu ia kapepekan amah, maan ngisep rah anake agung, kanti mokoh. Nanging I Titih nongos di selagan dingding anake agung. Dening ia ngiwasin I Tuma mokoh, lantas ia kema ngalih I Tuma. Satekede ditu, I Titih matedoh ngomong, “Inggih jero gede, angob pisan titiang, ngantenang jerone wibuh. Sinah jerone kapepekan ajeng-ajengan. Nanging titiang setata kakirangan amah, kantos titiang berag sapuniki. Yan wantah jerone ledang, titiang sareng iriki. Mangda titiang dados sisian jerone. Titiang pacang ngiring sapituduh jerone.”
Kaposting olih bliyanbelog ring 8:51 AM 0 komentar Link
Label : Satua Bali


text:
Usaba Gumang Peninjoan sane kelaksanayang saking Rahine Wraspati, 25 Oktober 2012 nyantos rahine Anggara, 30 Oktober 2012 sampun preside becik kemargiang.
Majeng ring pare Atiti Puja sami sane sampun preside rauh ngerentebin acara lan upacara Usaba Gumang Peninjoan, ring anggota Pecalang sane sampun ngamanan pemargi acarane, taler ring sekehe Pesaguhan “WERDHI MANDALA lan MERDANGGA YOANA”, sane sampun nabuhang acara saking ngawit rauhing puput, titiang saking pengurus Sekehe Taruna Taruni Eka Cita Dharma Pura Gumang Peninjoan matur suksma angayu bagia pisan.
Dumogi asung kertha wara nugraha “Ida Sang Hyang Widhi Wasa” mepaica kerahayuan tur kerahajengan ring pare pemedek sareng sami.
“Om Santhi, Santhi, Santhi Om”
============================
antuk kenangan Usabe Gumang Peninjoan, puniki titiang posting kegiatan taruna taruni rikala nyawisang lan ngelanturang acara lan Upacara Usaba Gumang.
1. Mendak Betara Gde Lingsar
2. Kebersamaan Taruna Taruni rikala Ngeringgit ring rahine Ngadegang Usaba
3. Mendak Tamu
Bersambung ....


text:
I Lacur
Kacerita ring gumi Dahane ada kone anak cerik madan I Lacur. I mula anak kaliwat lacur pesan, nanging jemet megae tur tusing taen jail teken timpal. Ia nyak nulungin timpal ane kena baya tur sing taen nolak yen ada anak ane ngorin ye megae. Ia jemet pesan, ne mawinan liu anake ane olas lan sayang teken ia. Buine ia duweg pesan, yen orin a cepok ia langsung bisa. Ento masih mawinan liu timpal-timpalne demen ngajakin ia mlali sawai-wai.
Sedek dina anu ada kone layangan memegat tur engsut di punya kayune. I Lacur ajake timpal-timpalne nnguber layangane ento. Ditu I Klaleng timpal I Lacure ane taen mlegendahang I Lacur menek ka punyan kayune ento ngalih layangan. Tonden teked baduur I Klaleng ulung. Ngaduh-ngaduh I Klaleng ngorang sakit. Mirib suba elung batisne. Ditu lantas I Lacur ngandong I Klaleng mulih ka umahne. Diapin je I Klaleng taen mlegendahang dewekne, I Lacur nyak masih nulungin I Klaleng. Ditu Lantas I Klaleng nyuksemaang pesan parisolahne I Lacur.
Buin manine I Lacur ka alase ngalih don-donan lakar anggona jukut. Joh pesan ia nyeluksuk alase ngalih don-donan. Sing kerasa suba makelo ia di tengah alase. Saget ia nepukin pondok melah pesan, pondoke ento kalintang asri. Meled kenehne I Lacur singgah ke pondoke ento. Mara ia tau ane nongos di pondoke ento Ki Dukuh Sakti. Kawastanin Ki Dukuh Sakti santuka dane wikan pesan ngubadin anak sakit tur masih duweg masastra. Ditu lantas I Lacur ajaka nongos di pondoke tur kaajahin maubad-ubadan tur masastra.
Makelo-kelo I Lacur nau pesan mondok di pondokne Ki Dukuh Sakti. Mula sangkaning panumaya I Lacur enggal dadi midep nunas ajah teken I Kaki Dukuh. Ia enggal nerima pelajahan ane kaajahin olih Ki Dukuh. Ento ulian I Lacur nak mula jemet tur rajin melajah. Tusing taen ye nungkas apa ne kaajahin olih I Kaki Dukuh. Ento mawinan I Lacur enggal bisa ngubadin tur duweg masastra.
Disubane makelo mondok, saget ada orta Ida Raden Galuh Daha sungkan banget ring puri. Ditu lantas Dane Jero Dukuh mapica tamba tur ngandika apanga I Lacur ngaturang tambane ka puri tur nambanin Ida Raden Galuh.
Laut mejalan I Lacur ka Puri Daha. Gelisang cerita, sangkaning titah Hyang Widhi, dadi gelis Ida Raden Galuh kenak kadi jati mula. Makejang wong purine ledang pisan. Pamuputne I Lacur kaicen paica marupa tanah carik, tegal muah umah pakarangan tur kaadegang dadi Manca Agung ring puri Daha. Sasukat ento I Lacur kagentosin adan madan I Subagia. Keto suba upah anake jemet tur rajin melajah. Sinah pungkuran bakal nemu bagia.(*bb/stb)
Jumat, Oktober 23, 2009
Satua Bali : I Lacur
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Rabu, September 30, 2009
Cenkblonk : Tebu Sala Bagian 1-4
Iseng tiang jalan-jalan ring Youtube, polih link anggen nonton wayang cenkblonk. Beh, be go internasional wayang cenkblonk-nge. Ngantos rauh ring Youtube wenten wayang cenkblonk. Minab yen wenten sameton Bali sane durung polih nonton wayang cenkblonk, niki tiang ngicenin link-ne. Wayang Cenkblonk niki ngambil judul "Tebu Sala". Inggih pang ten nglantur tuang matur, rarisang nonton wayangne...
Kaposting olih bliyanbelog ring 2:10 PM 0 komentar Link
Label : Galeri Video
Senin, September 28, 2009
Pan Balang Tamak
Minab semeton Bali sami kari eling ring satua bali puniki. Satua bali sane nyritayang anak ane liu ngelah daya. Dumun tiang demen pesan ke satua puniki. Ceritane lucu pesan. Napi malih guru Bahasa Bali tiange daweg SD duweg pesan mesatua. Nika mawinan tiang demen pesan yen maan pelajahan mesatua bali. Inggih niki anggen "mereview ulang" malih kenangan daweg kari melajah ring SD.
Kaposting olih bliyanbelog ring 10:29 AM 5 komentar Link
Label : Satua Bali
Jumat, September 25, 2009
Pupulan Bebladbadan Bagian 1
Dumun ring postingan bebladbadan tiang sampun ngecenin "penjelasan" indik bebladbadan. Bebladbadan punika wantah silih sinunggil Basa Basitha sane lumrah kaanggen ring Basa Bali. Minab yen wenten semeton sane durung tatas uning indik bebladbadan punika, dados malih ngwacenin "penjelasane" ring artikel bebladbadan punika.
Kaposting olih bliyanbelog ring 9:49 AM 1 komentar Link
Label : Basitha Paribasa
Rabu, September 23, 2009
Pupulan Wewangsalan Bagian 1
Nyambung antuk postingan tiang dumun ring artikel wewangsalan, ne mangkin tiang jagi bagi-bagi kidik antuk makudang-kudang conto wewangsalan sane tiosan. Wewangsalan-wewangsalan puniki makeh kaanggen ritatkala mabebaosan ring sewai-wai. Inggih pang ten makeh tiang ngomong, baca malih sane lengkapne...
Kaposting olih bliyanbelog ring 4:37 PM 6 komentar Link
Label : Basitha Paribasa
Senin, September 21, 2009
Sejarah Sastra Bali Modern
Sakéng Puisi Sunda Modéren Dalam Dua Bahasa tiang sumeken uning pajalan lan kawéntenan puisi sunda modérené, sakéng ngawit kantos warsa 2000. Sumeken taler uning rupan puisi sunda modérené sané kasurat antuk suang-suang pangawi. Tur uning, pangawi Indonesia modérené sané ngaripta puisi Sunda Modéren. Minakadi : Apip Mustopa, Ajip Rosidi, Surachman R.M, Ayat Rohaédi, Juniarso Ridwan, Soni Farid Maulana, miwah Acép Zamzam Noor. Sapunika taler, sakéng bukuné puniki, tiang uning novélis Éddy D Iskandar sané nyurat novél Gita Cinta dari SMA miwah Berlalu dalam Sunyi tur Roman Picisan nyurat sajak Sunda modéren.
Maca Dua Orang Dukun Dan Cerita Pendék Sunda Lainnya, tiang uning kawéntenan cerpén Sunda modérené sané sambung-sinambung yadiastun kantos warsa 1965. Uningin tiang taler indik rupan cerpén Sunda modérené sané karipta antuk suang-suang pangawi. Diastun durung naen ngaton, purun tiang mastikaang, cerpén Sunda modérené kantos mangkin kantun karipta. Cendet aturang tiang kantun wénten. Tur, purun mastikaang pangawinné sayan maweweh-weweh.
Maca Dua Orang Dukun Dan Cerita Pendék Sunda Lainnya, tiang uning kawéntenan cerpén Sunda modérené sané sambung-sinambung yadiastun kantos warsa 1965. Uningin tiang taler indik rupan cerpén Sunda modérené sané karipta antuk suang-suang pangawi. Diastun durung naen ngaton, purun tiang mastikaang, cerpén Sunda modérené kantos mangkin kantun karipta. Cendet aturang tiang kantun wénten. Tur, purun mastikaang pangawinné sayan maweweh-weweh.
Kaposting olih bliyanbelog ring 9:48 AM 1 komentar Link
Label : Kasusastran


text:
Men Sugih Teken Men Tiwas
Ada katururan satua Men Sugih teken Men Tiwas. Men Sugih anak sugih pesan, nanging demit tur iri ati, jail teken anak lacur. Men Tiwas buka adane tiwas pesan, nanging melah solahne, tusing taen jail teken timpal. Men Tiwas geginane ngalih saang ke alase lakar adepa ka peken.
Nuju dina anu, Men Tiwas ka umah Men Sugih ngidih api. Ditu Men Sugih ngomong, "Ih cai Tiwas, alihin ja icang kutu, yen suba telah kutun icange, nyanan upahina baas". Laut Men Tiwas ngalihin kutu Men Sugihe. Suba tengai mara suud. Men Tiwas upahina baas acrongcong, ngenggalang lantas baasne abana mulih laut jakana.
Men Sugih jumahne buin masiksikan, maan kutu aukud. Ngenggalang ia ka umah Men Tiwase, laut ngomong, "Ih cai Tiwas, ene icang maan kutu aukud, jani mai uliang baas icange ituni". Masaut Men Tiwas, "Yeh, baase ituni suba jakan tiang". Masaut Men Sugih, "Nah, ento suba aba mai anggon pasilih!". Nasine ane makire lebeng ento laut juanga konyang ka pancine abana mulih baan Men Sugih. Nyanane buin teka Men Sugih, "Ih Tiwas, tuni Nyai ngidih api teken saang icange". Lantas api teken saange apesel gede juanga baan Men Sugih. Men Tiwas bengong mapangenan baan lacurne buka keto.
Buin manine Men Tiwas tundena nebuk padi baan Men Sugih lakar upahina baas duang crongcong. Men Tiwas nyak nebuk kanti pragat, upahina baas duang crongcong, laut encol mulih lantas nyakan. Men Sugih lantas nyeksek baas, maan latah dadua. Encol ia ka umah Men Tiwas laut ngomong, "Ih Tiwas ene baase enu misi latah dadua, jani uliang baas icange, yen suba majakan ento suba aba mai".
Sedek dina anu Men Tiwas luas ka alase, krasak-krosok ngalih saang. Saget teka Sang Kidang laut ngomong, "Men Tiwas apa lakar alih ditu?" masaut Men Tiwas, "Tiang ngalih saang teken paku".
"Lakar anggon gena ngalih paku?"
Masaut Men Tiwas, "Lakar anggon tiang jukut".
"Ih Tiwas lamun nyak Nyai nyeluk jit icange, ditu ada pabaang nira teken Nyai!"
Lantas Men Tiwas nyak nyeluk jit kidange, mara kedenga, limane bek misi mas teken selaka. Suud keto Sang Kidang ilang, Men Tiwas kendel pesan lantas mulih. Teked jumah ia luas ke pande ngae gelang, bungkung teken kalung. Men Tiwas jani sugih nadak, pianakne makejang nganggo bungah, lantas ia pesu mablanja. Tepukina Men Tiwas teken Men Sugih. Delak-delik ia ngiwasin pianak Men Tiwase. Buin manine Men Sugih mlali ka umah Men Tiwase matakon, "Ih Tiwas, dija Nyai maan mas selaka liu?". Masaut Men Tiwas, "Kene embok, ibi tiang luas ka lase ngalih saang teken paku lakar jukut, saget ada kidang, nunden tiang nyeluk jitne. Lantas seluk tiang, mara kedeng tiang limane ditu maan emas teken selaka liu." Mare ningih keto. Men Sugih ngencolang mulih.
Manine Men Sugih ngemalunin luas ke alase, Men Sugih nyaru-nyaru buka anak tiwas, krasak-krosok ngalih saang teken paku. Saget teka Sang Kidang, "Nyen ento krasak-krosok?". Masaut Men Sugih, "Tiang Men Tiwas, uli puan tiang tuara nyakan". Men Sugih kendel pesan kenehne. Lantas masaut Sang Kidang, "Ih Tiwas, mai seluk jit nirane!". Mara keto lantas seluka jit kidange, laut kijem jit kidange, Men Sugih paide abana ka dui-duine. Men Sugih ngeling aduh-aduh katulung-tulung,"Nunas ica tulung tiang, tiang kapok!". Teked di pangkunge mara Men Sugih lebanga, awakne telah babak belur tur pingsan. Disubane inget ia magaang mulih. Teked jumahne lantas ia gelem makelo-kelo laut ngemasin mati. Keto suba upah anake lobha tur iri ati.
Sabtu, Oktober 31, 2009
Men Sugih Teken Men Tiwas
4 komentar:
-
-
maaf saya tidak mengerti bahasa bali, saya hanya melaksanakan tugas sekolah saya saja,,
saya mau bertanya men itu apa? apakah menstruasi?
tiwas apa artinya? sugih apa artinya?
mohon dijawab segera !!!
thx
- November 16, 2011 6:39 PM
- bliyanbelog mengatakan...
-
@Indra
Men : panggilan untuk wanita yang sudah tua, kalo dalam bahasa indonesia sama dengan "bu"
Tiwas : miskin
sugih : kaya
- November 18, 2011 8:44 AM
- MangaBSB mengatakan...
-
Makasi bli atas ceritanya, berkat bli tiang ngidayang ngae tugas titiange hehe :D
- Oktober 07, 2012 4:29 PM
- Vipra Girindra mengatakan...
-
waaah... satuanya bagus skali... boleh izin copas untuk tugas bahasa bali....?
- Agustus 22, 2013 6:55 PM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Baca Dulu Kawan
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM
"SENIMAN TIDAK AKAN BISA TERUS BERKARYA JIKA ANDA MEMBELI ALBUM BAJAKAN,
BELI ALBUM ORIGINAL AGAR KITA TETAP BISA MENIKMATI TERUS KARYA PARA
SENIMAN SELANJUTNYA"
Om Dirgarastu Namo Sidham
Mamitang geng pangampura, ring ida dane sami
Pamiarsa sane wangiyang titiyang melarapan antuk pangenan Ida Sanghyang Wisesa kalih Ida Betara-betari Sedhaya, wengine mangkin, titiang saking drama gong Pongah Juari, tangkil ngaturaken kunang tata carita sane mapiteges, boya wenten tiyos KENA KECANGKIK..... Pamiarsa sane gumanti suksmayang titiang manawita tuna luwih antuk titiang ngaturang carita malih bos-bos, mangda ledang arsa idadane ngaksamayang doning titiang mriki tangkil kabanda antuk manah pamerih nenten rumasa dewek kelintang tambet, tuna ring paindikan kedwiatwikan, nike awinan agung yukti pinunas titiang antuk ring ida dane sane meraga pradnyan pustikanipun sane uning ring parindikan sesolahan drama gong mangda ledang arsa ngicenein titiang pewarah-warah, piteket-piteket, lamakane wenten anggen titiang ngelanturang lampah titiang kapingriwekasan, inggih para pamiarsa kadiasapunika mungguing atur pemungkah titiang, moga riwastu wenten asungwaranugraha Ida Sanghyang Parama Wisesa, titiang saking sekeha drama gong pingkalih idadane penonton sinamian ngemangguhang kerahajengan santa jagadhita...
Pimpinan : I Wayan Tarma, Koordinator : A A Gd Agung Kartika Spd, Pemain; I Wayan Tarma - Dolar, Gst Ngurah Tinggal - Dolir, A A Gd Agung Kartika Spd - Raja Buduh, Ketut Toris - Begawan, Dewa Letno - Bontok, Sang Ayu Tirtawati - Putri, Putu Sulastri - Liku, Nyoman Widyasari - Liku Joged, I Luh Putu Dera Diana - Joged Cilik.
Diiringi Sekeha Gong : Sekar Bambu Bangli, Ucapan terimakasih kepada Br. Jukut Paku, Desa Singakerta Ubud Gianyar.
Ringkesang Carita
Ring Pesraman Pandan Sari druwen Ida Begawan. Ring Galahe sane becik puniki jagi nyurya sewana sane matatujon mangda jagat Bali stata landuh kertaraharja, stata ajeg. Ida Begawan medue kalih putri sane siki buduh-buduhan utawi Ayu Liku, sane siki Putri Ayu, tur medue aturan ring pesraman sane meweh.
Parekan Bontok sareng Liku lucu pisan ring pebligbagannyane; minakadi wenten es cawet; celana cenik....mandus melalung tur barong ne ngelawang.... hahahahaha.... " Hellooooo... tiyang Bli saking Jukut Paku... Agung Peraaak..... wiakti lucu niki hahahahaha... Taler wenten pituah mangda ngangge kondom, ngejohin Narkoba.
Selanturnyane ring penangkilan; Galuh Liku sareng arinnyane, sane mewasta Putri Ayu, sampun bajang rumasa sampun patut medue tunangan utawi merabian. Wenten pitutur saking Ida Begawan mangda becik-becik makta preragan, melaksana sane becik, sane pinih utama mangda sangkaning parilaksana, rered kewibawan pesraman.
Ring Puri Metaum sane siosan kapimpin olih Raja Buduh Anggara Pati sane mapikayun medue rabi, taler wenten parekan Dolir sareng Dolar, wenten pitutur minakadi Bali " Batara Linggih " ring Bali linggih Ida Batara (Tuhan). Hindu pateh ring Sindhu, pateh ring Tirta , idadane sane megama Hindu dadosnyane megama sane Lues. Taler wenten bebanyolan " dagang tikeh saling gulung tur dagang mako saling bisbis " hahahaha....
Dolar masuk berita ring koran kerana memperkosa dagang biu, nanging Dolar
..." Pak Yan - Pak Yan... payu adep biune ??? yen payu, bahang je tiyang...." ...Taler melajah bahasa Indonesia sekadi mata Tut, hidung Tut, telinga Tut, mata Ngah, hidung Ngah, telinga Ngah .....(hahahaha.....ngerti napi ten), ...Dolar sareng Dolir setata ngibur pamiarsa antuk megending-gending tembang bali, minakadi tembang Bayu Kw, Joni Agung tur tembang Omed-omedan XXX.
Riantukan Dolar sebilang wai nyilih pipis tur ngae pelih ring kerajaan, Raja Buduh ngelarang Danapati ring parekan Dolar, rikala Dolar jagi kapademang, Dolar ngangge nayaupaya sekadi kerauhang ..... Daya punika stata ketara ring Raja Buduh (hahahaha lucu pisan niki....).
Raja Buduh medue ari Liku Buduh, sareng parekan Dolar-Dolir stata ngibur antuk gending-gending Bali ... "...tumben Beli ketemu Adi, jani Beli megagapan salak Bali, pinaka tresna Beli, manis sepet apang Adi ngerasayang...keto nyen Adi, bukti tresnan Beline....."
Raris kacritayang Raja Buduh, Dolar sareng Dolir memargi kadesa-desa ngarereh anak istri jagi kanggen rabi, kacunduk sareng okan Ida Bagawan Liku Sareng Putri Ayu, iriki wenten tembang-tembang pantun sane banyol-banyol pisan, Dolar sareng Luh Putri Ayu iriki melampahang carita Rajapala - Layonsari, Dolar orahange bagus, mekenyem manis, adegan nyempaka (hahahaha...lucu sajaan...).
Selanturnyane mangda Dolar ten melaib rikala Putri Ayu ngambil wastra, Dolar kaiket ring tarune, kagentosin olih Dolir, selanturnyane kagentosin olih Raja Buduhe...kagentosang malih olih parekan Bontok. Sapengrawuh Putri Ayu, makesiab tur metaken kenapi Bontok sane mategul... raris rawuh Raja Buduh. Iriki Putri Ayu sareng Raja Buduh wenten rasa tresna.
Megending Bali anggen ngerayu ...." Uli di Bangli Beli teka meriki ngerayu Tu Ayu seksi... Pisaga memunyi tiang tusing perduli miribang ya iya Adi, ulian takut memunyi ... Putu Ayu bajang ayu...... ".
Duaning tresnan Raja Buduh metulak singkal olih Putri Ayu, raris kapaksa, kaparikosa mangda prasida nyarengin pikenohnyane, rikala punika rawuh Ida Begawan. Irika Raja Anggara Pati mapinunas ring Ida Begawan mangda muputang upakara pawiwahan tur sane karabi wantah Putri Ayu. Minab sampun rumasa kena kecangkik, Ida Begawan prasida ngicenin mangda Putri Ayu karabi olih Raja Buduh Anggara Pati saking Puri Metaum.
Pamiarsa Gitabali, wantah asapunika sane prasida katurang titiang, titiang DJ Eben matur suksma ring Aneka record pinaka penerbit VCD, taler nunas geng sinampura duaning ringkesang carita puniki doh saking sane kabawos jangkep. carita sejangkepnyane mangda prasida kapirengan ring radio, radio sane seken-seken Bali.
Klik 1st Balinese Internet Radio
Om Santi Santi Santi Om
"SENIMAN TIDAK AKAN BISA TERUS BERKARYA JIKA ANDA MEMBELI ALBUM BAJAKAN, BELI ALBUM ORIGINAL AGAR KITA TETAP BISA MENIKMATI TERUS KARYA PARA SENIMAN SELANJUTNYA"
Diakui atau tidak, ada sekat atau pembatas batas yang samar manakala diskusi tentang peran manusia (nak) Bali dalam menunjang pelestarian budaya Bali. Banyak yang menerjemahkan orang Bali yang cinta tanah kelahiran dan budayanya mesti selalu siap “nindihin gumi”.
Klik disini untuk mendengarkan gitabali radio
Kesiapan ini diartikan secara sempit dimana sebagai orang Bali harus lahir, hidup, dan mati di Bali. Pendapat semacam ini---tidak dapat dipungkiri—menggores luka hati yang cukup dalam buat “nak Bali” dirantauan. Dalam konteks ini tentu orang Bali dirantauan menjadi makhluk yang sangat tidak beruntung.
Bayangkan saja, sudah berjuang menahan rasa kangen jauh dari kadang wargi, hehe ditambah cap “tidak cinta” tanah leluhur. Mereka memang tak jarang “babak belur” berjuang mengadu nasib di negeri orang, namun jangan katakan kepergian mereka meninggalkan Bali karena tidak bersyukur atas rejeki berlimpah ditanah leluhur.
Ada banyak banyak alasan kenapa orang Bali merantau, dan berikut tiga alasan utama yang dapat diketengahkan. Pertama, merantau untuk mendapatkan pekerjaan layak--kendati banyak lapangan kerja tersedia di Bali tidak semua beruntung diterima bekerja di tanah kelahiran--.
Kedua, menimba ilmu dengan harapan mampu berkiprah lebih baik dalam memajukan Bali. Ketiga, menikah –agak susah mendeskripsikan secara pasti kenapa nak Bali harus menikah ke luar negeri ini soal pilihan hati, dan kata orang karena cinta itu buta...jadi gunung nan tinggi samudra luas pun diarungi tuk mendapatkan cinta sejati. Suit...suit...klatak2 (meminjam komentar seorang kawanku dalam status romatis, kala hati meringis menahan sepi jauh dari yang terkasih..kikikikik). Karenanya, jangan katakana nak Bali dirantauan tidak mau partisipasi membangun budaya Bali.
Pasrah menerima stigma kurang peduli terhadap budaya sendiri bukanlah jawaban yang dipilih bagi nak Bali dirantauan. Ketika kepekaan nurani tersentuh, tentu gagasan atau ide kreatif muncul. Lantas apa yang dapat diperbuat untuk menunjukkan bahwa nak Bali di rantauan juga punya visi membangun negeri? Berawal dari hobby mendengarkan tembang-tembang Bali dua nak Bali yanag sedang mekuli di luar negeri De Budhi dan Made Jack membidani lahirnya radio Gita Bali pada medio November 2008.
Radio Gita Bali,The 1st Balinese Internet Radio yakni sebuah radio siaran memanfaatkan jaringan internet yang khusus memutar tembang-tembang Bali atau memutar music hasil karya musisi Bali baik mereka yang tinggal di Bali maupun di luar Bali.
Memasuki tahun ke usia radio Gita Bali yang menyapa pendengarnya dengan sapaan akrab Gita Baliners mampu membangkitkan asa dan semangat buat anak bali di rantuan.
Lagu bali yang diputer life streaming 24 jam nonstop dan terkadang ditingkahi suara penyiar (Dj) semi professional (berupaya nampil maksimal sepertipenyiar radio siaran komersial kendati kegiatan ini sebatas menyalurkan hobby atau sekedar latihan jadi juru kampanye menjelang pilkada...ini tidak sekedar informasi kenapa penyiar Gita Bali tidak mengudara secara regular), telah mengobati Gbners terhadap kampung halaman. Eit jangan salah orang Bali yang tinggal di Bali juga banyak yang nongkrong di GB, bahkan penyiar radio siaran professional di Bali juga aktif tuning di GB.
Klik disini untuk mendengarkan gitabali radio
Karenanya, Gita Bali kini telah menjadi sarana pemersatu nak Bali atau orang2 yang cinta akan budaya Bali karena ada beberapa WNA juga aktif mendengarkan radio Gita Bali. Karenanya pendapat yang memisahkan keberadaan nak Bali tinggal di Bali atau diluar Bali punya perbedaan nyata dalam partisipasi pelestarian budaya tidak relevan lagi. Buktinya, penyiar gita bali di beberapa kawasan penjuru dunia sehingga GB telah menebus batas Negara dan benua untuk menyatukan tali persaudaraan krama Bali.
Hai nak Bali dimana pun berada di desa, di kota, dan di rantau ngiring mesikian di Gita Bali.
Sarengin Titiang Dj De Sar, sane ngaturang ayah saking kota Wageningen (city of life science, the Netherlands) kenten taler Dj-dj sane lianan mine kadi Dj De Budi (Maryland, USA), Dj Made Jack (Denpasar Bali), DJ Deddy (Bermuda Island) Dj. Wayan Sam (Los Angeles, USA), DJ Tut Nata (Florida USA), DJ Tut Nick (Gianyar Bali), DJ Rah Tut XXX (Denpasar, Bali), Dj Deta (Denpasar Bali), Dj Putra (Denpasar Bali), Dj Cohan (Vancouver, Canada), Dj Tueka (Switzerland), Dj Tu Tia (Doha, Qatar), Dj De Margi (Ireland), Dj Eben ( Bintaro Jakarta), Dj Man Sudi (Dubai)
Famous - Sane Pinih Kasub
-
Setiap Tahun Kerama Suka Duka Hindu Dharma Banjar Ciledug www.banjarciledug.org selalu mengeluarkan dan mencetak Dudonan Upakara / Upacar...
-
Basa Bali iraga naler medue Peribahasa utawi paribasa. P a ribasa Basa Bali sekedi Sesonggan, Sesenggakan, Bebladbadan, Sesawangan, Wewang...
-
Belibis Putih Kacrita ada bendega madan Narajana . Ia nongos di pesisi kelod. Sadina-dina Narajana ngalih be di pasih. Narajana nega...
-
Tri Sadaka HINDU sebagai sebuah agama telah terbukti mampu bertahan selama ribuan tahun. Hal ini tak terlepas dari ajaran Hindu yang u...
-
Wenten katuturan satua Raksasa magoba aeng, kabinawa tur ngreresin pisan tan pendah Sang Kalantaka . Raksasane punika mawasta Nilarud...
-
** Maa-Katyayani ** Dewi Katyayani Penguasa Jodoh Manusia. Dalam beberapa literatur Weda , kita akan menemukan banyak sekali dewa da...
-
Senjata Astadikpalaka AYUDHADEVATA adalah Senjata Para Dewa. Para Dewa memiliki senjata tertentu yang merupakan "LAKSANA" ...
-
Gajah Lampung Ditu di alase bet ngeriung, ketuturan ada Gajah ane meawak gede, tegeh, kulitne tebel kakah, tur kereng ipun tanpa ing...
-
Kalender Hari Raya Umat Hindu 2016 . Sebulan telah berlalu tahun 2016 ini, umat Hindu telah melaksanakan beberapa hari besar keagamaan berd...
-
Sadripu adalah enam musuh yang ada dalam diri manusia yaitu Kama ;keinginan, Kroda ;kemarahan, Lobha ;serakah, Moha ;kebingungan, Matsa...


text:
1Sang Gubernur Pilatus tumuli ngandikayang nigtig Ida Hyang Yesus.
2Wenten prajurit-prajurit sane ngulat gegelungan antuk bun madui tumuli kasalukang ring prabun Idane. Maliha Ida karangsukin jubah tangi minakadi busana kagungan.
3Prajurit-prajurit punika raris maranin saha nangkilin Ida sarwi matur asapuniki: “Nunas lugra Ratu Sang Prabu, Ratun bangsa Yahudine!” Irika prarain Idane raris katamplak.
4Sang Gubernur Pilatus raris medal malih tur ngandika ring anake akeh punika sapuniki: “Cingakinja, tiang ngedengang Ipun ring ragane, mangda ragane uning mungguing tiang tan polih jalaran buat niwakin Ipun ukuman.”
5Ida Hyang Yesus raris medal nganggen gelungan dui tur mabusana jubah tangi. Irika Gubernur Pilatus raris ngandika ring anake akeh sapuniki: “Cingakinja! Puniki Manusane punika!”
6Wau parapangageng panditane miwah parapajagaan Perhyangan Agunge nyingakin Ida, dane pada pagelur sapuniki: “Pentang Ipun ring salibe! Pentang Ipun ring salibe!” Pangandikan Sang Gubernur Pilatus ring dane asapuniki: “Puniki rarisang ambil tur pentang Ipun santukan tiang tan manggihin punapa-punapi sane dados jalaran buat niwakin Ipun ukuman.”
7Jadma Yahudine masaur manuk sapuniki: “Titiang madue awig-awig tur manut awig-awig titiange punika Ipun patut kadanda pati, santukan Ipun ngangken dewekipune Putran Ida Sang Hyang Widi Wasa.”
8Rikala Sang Gubernur Pilatus mireng baos anake kadi asapunika, dane sayan ajerih.
9Irika Sang Gubernur raris malih ngranjing ka purin danene tur mataken ring Ida Hyang Yesus sapuniki: “Saking dija kawit Ragane?” Nanging Ida Hyang Yesus tan kayun masaur.
10Sang Gubernur malih ngandika ring Ida sapuniki: “Ragane tan kayun nyaurin tiang? Punapike Ragane tan uning mungguing tiang ngelah wewenang buat mebasang wiadin mentang Ragane ring salibe?”
11Ida Hyang Yesus raris masaur sapuniki: “Ragane tan madue wewenang nepasin Tiang, yening ragane tan kicen wewenang antuk Ida Sang Hyang Widi Wasa. Punika awinan anake sane nyerahang Tiang mriki, agengan dosannyane.”
12Duk Sang Gubernur Pilatus mireng pangandikan Ida Hyang Yesus kadi asapunika, dane sarat pisan ngreka daya jaga mebasang Ida Hyang Yesus. Nanging anak Yahudine pada ngelur sapuniki: “Yening iratu mebasang Ipun, iratu boyaja sawitran Sang Nata Ratu ring Roma! Sapasiraja ngangken dewekne ratu, anake punika mameseh ring Sang Nata Ratu.”
13Wau Sang Gubernur Pilatus mireng pagelur anake kadi asapunika, dane raris ngandikayang mangda Ida Hyang Yesus katehang ka jaba. Irika Sang Gubernur raris malinggih ring kursi pangadilane, ring genahe sane mawasta “Batu Pilah”, turah Ibrani: “Gabbata”.
14Duk punika rahina pamapag Rerainan Paskah. Daweg punika wenten sawatara jam roras. Sang Gubernur Pilatus raris ngandika ring anak Yahudine sapuniki: “Cingakinja, puniki Ratun ragane!”
15Irika anake akeh punika sami pada pagelur: “Pademang Ipun, pademang Ipun. Pentang Ipun ring salibe!” Sang Gubernur Pilatus malih mataken ring ipun sareng sami sapuniki: “Punapike patut tiang mademang Ratun ragane?” Parapangageng panditane raris masaur sapuniki: “Titiang tan madue ratu lianan, sajabaning Sang Nata Ratu ring Roma!”
16Sang Gubernur Pilatus raris nyerahang Ida Hyang Yesus ring dane, mangda kapentang ring salibe. Irika paraprajurite raris ngambil Ida Hyang Yesus.
Ida H
17Sambilang Ida negen salib, Ida Hyang Yesus raris mamargi ngungsi genah sane mawasta “Kaun Sirah”, yen turah Ibrani:“Golgota”.
18Irika Ida Hyang Yesus kapentang ring salibe. Daweg punika taler wenten jadma kekalih sareng-sareng Ida kapentang ring kiwa tengen Idane.
19Sang Gubernur Pilatus nulis sesuratan tur ngandikayang masang sesuratan punika ring duur salibe, sane suratanipun sapuniki: “Ene Yesus uli kota Nasaret Ratun bangsa Yahudine”.
20Kenginan akeh anak Yahudine ngwacen sesuratane punika, santukan genahe punika nampek saking kota, samaliha sesuratane punika kasuratang nganggen basa Ibrani, Latin miwah Yunani.
21Irika parapangageng pandita Yahudine raris matur ring Sang Gubernur Pilatus asapuniki: “Sampunang iratu nyuratang ‘Ratun bangsa Yahudine’, nanging asapuniki: ‘Jadma puniki maosang dewekNe: Tiang ene Ratun bangsa Yahudine’.”
22Sang Gubernur Pilatus raris masaur sapuniki: “Napi sane sampun suratang tiang, tan wenang kaobah malih!”
23Sasampune paraprajurite mentang Ida Hyang Yesus ring salibe, ipun raris ngambil busanan Idane tur kadum sareng patpat, suang-suang polih abagian. Ipun taler ngambil jubah Idane, sane malakar antuk wastra alembar, sane tan wenten jaitanipun.
24Punika awinanipun paraprajurite pada mabaos sareng timpalnyane sapuniki: “Edaja ueka jubahe ene; jalanja undi, apang tawang nyen benehne makatang!” Paindikane punika kalaksanayang kadi asapunika, mangda madaging sabdane sane munggah ring Cakepan Sucine kadi asapuniki: “Ipun sami ngedum panganggen Tiange, tur jubah Tiange kaundi!” Kadi asapunika paraprajurite nglaksanayang indike punika.
25Rikala punika ibun Ida Hyang Yesus miwah semeton danene sane istri, inggih punika Maria Magdalena, Maria rabin Klopase sareng-sareng ngadeg tan doh saking salib Idane.
26Duk Ida Hyang Yesus ngaksi ibu miwah sisian Idane sane kasayangang ngadeg irika, Ida raris ngandika ring ibun Idane sapuniki: “Ibu, sane mangkin puniki dados okan ibune.”
27Wusan punika Ida raris ngandika ring sisian Idane sapuniki: “Cening, ane jani ene dadi memen ceninge!” Sasukat punika Ibu Maria kajak ka umah sisiane punika.
Ida H
28Daweg punika Ida Hyang Yesus sampun uning, mungguing saluiring paindikane sampun puput. Mangda tegep sabdan Cakepan Sucine, punika awinan Ida raris ngandika sapuniki: “Tiang bedak!”
29Irika wenten guci madaging anggur masem. Prajurite raris ngambil bungan kaang, kaclempungang ring anggure punika, tumuli katunjuk antuk tiing buluh saha kacecepang ring lamben Idane.
30Ida Hyang Yesus ngecapin anggure punika raris Ida ngandika sapuniki: “Suba pragat!” Ida raris nguntul, tumuli seda.
Lambu
31Daweg punika rahina Sukra, punika awinan jadma Yahudine mapinunas ring Sang Gubernur Pilatus, mangda ipun kalugra ngelung buntut anake sane kadanda pati tur sawanipune katedunang saking salibe, mangda sampunang wenten sawa kantun mapentang ring salibe kantos rauh ring rahina Sabate, santukan rahina Sabate punika Rerainan Sabat sane suci pisan, inggih punika Rerainan Paskah.
32Punika awinan paraprajurite raris ngelung buntut anake kekalih sane kapentang sareng Ida Hyang Yesus.
33Nanging rikala prajurite punika rauh nganampekin Ida Hyang Yesus, Ida panggihin ipun sampun seda, punika awinanipun cokor Idane tan kaelung.
34Sakewanten salah satunggiling prajurit numbak lambung Idane tur pramangkin ngecor rah miwah toya.
35(Anake sane sampun ngeton indike punika, ipun sane nartayang indike punika ring ragane, mangdane ragane taler pracaya. Paindikane sane dartayang ipun punika sayuakti kadi asapunika tur ipun uning mungguing ipun nartayang indik sane sujati.)
36Paindikane punika prasida kasidan, mangda tegep sabda sane munggah ring Cakepan Sucine kadi asapuniki: “Akatihko galih Idane tan jaga kaelung.”
37Samaliha wenten sabda sane munggah ring Cakepan Sucine sane lianan kadi asapuniki: “Ipun jagi pada nganengneng Anake sane sampun tumbak ipun.”
Ida H
38Sasampune punika Dane Yusup saking kota Arimatea nangkil tur mapinunas ring Sang Gubernur Pilatus, mangdane dane kalugra ngambil layon Ida Hyang Yesus. Dane Yusup punika taler dados sisian Ida Hyang Yesus nangingke cara nyilib, santukan dane ajerih ring parapangageng Yahudine. Pinunas danene kadagingin antuk Sang Gubernur Pilatus, punika awinan dane raris ngambil layon Ida Hyang Yesus.
39Dane Yusup taler kasarengin antuk Nikodemus, sane nangkilin Ida Hyang Yesus rikala wengi. Dane makta reratusan wewangen mur miwah gaharu sawatara pasasur kilogram akehnya.
40Sang kalih raris ngambil layon Ida Hyang Yesus tumuli kaodakin antuk wewangen raris kalelet antuk kasa sakadi adat anak Yahudine mendem sawa.
41Nampek ring genah Ida Hyang Yesus kasalib wenten taman, tur ring tamane punika wenten pamendeman sane anyar, sane durung naenin kadagingin sawa.
42Santukan rahina punika pamapag Rerainan Sabat tur guane punika nampek saking irika, punika awinanipun layon Ida Hyang Yesus raris kaperemang ring guane punika.


text:
Manuting ring sifatne, lengkara ring Basa Bali wenten kalih soroh, luiripun :
- Lengkara Lumaksana
Yening sajeroning lengkara, kaanan kruna kria malaksana, pamekas karya sane mengpeng kalaksanayang utawi kamargiang, punika kawastanin Lengkara Lumaksana ( Kalimat Aktif ). Umpaminipun :
Sane nglaksanayang karya dados untung bebaosan :
- I Meme meli baas di peken
- Belin tiange luas ka Badung
- Para sisiane sami sedek ngawentenang bazzar ring sekolahan
Ring lengkara-lengkarane ring luur punika, sang nglaksanayang karya sekadi : I Meme, Belin tiange, Para sisiane, sane dados unteng wiadin pokok reraosan, mawasta pikukuhing lengkara. Pikukuhing lengkara wiadin jejering lengkara punika winangun antuk kruna aran. Ring lengkara lumaksana wenten makudang-kudang soroh ipun, makadi :
- I Bapa ngabas padang di carik
Para prajurite nglurug panegara satrunida Anake Agung
- Ia sedeng melaha pules
Adine labuh uli di balene
Lengkara nomor 1 janten nglaksanayang karya. Gumanti wenten rerincikan kewanten sane ring nomor 2 kaanan karya.
- Lengkara Linaksana
Yan ring sajeroning lengkara, kaanan panandang inggih punika pikukuhing lengkara kakeniin karya kawastanin Lengkara Linaksana. Lengkara Linaksana puniki kacihnayang antuk karya sane sampun puput kalaksananyang (kalimat pasif). Aneka rupaning lengkara linaksana :
- Lengkara Linaksana kaping 1
Sane kapratama winangun antuk kruna kriya dados jejer
Umpami : "Uli tuni Nyoman alih-alih titiang"
- Lengkara Linaksana kaping 2
Sane kaping kalih puniki winangun antuk pangater ka-, kadulurin kurna kria dados jejer.
Umpami : "Ipun kacingak olih dane jero mangku"
- Lengkara Linaksana kaping 3
Sane kaping tiga puniki kacihnayang antuk wangun pangater ka-, miwah pangiring -ang, wiadin pangater ma-, sane pacang ngawetuang karya linaksana (pasif).
Umpami : "Lulune kaentungang di tegale"
- Lengkara Linaksana kaping 1
Inggih amunika dumun saking titiang indik lengkara lan tegesipune. Minab benjangan yen malih madue galah, jagi lanturang titiang indik lengkara-lengkara puniki. Suksma!!